title: Steelfest Open Air

text: Steelfest oli alun perin seitsemän henkilön järjestämä yksityistapahtuma. Tapahtumaa järjestettiin neljänä vuonna, kunnes viidentenä vuonna tapahtuma muuttui varsinaiseksi festivaaliksi ja avautui myös ulkopuoliselle yleisölle vuonna 2012.


title: Steelfest Open Air

text: Festivaali järjestettiin 18.–19. toukokuuta. Esiintyjinä olivat muun muassa Azaghal, Impaled Nazarene ja Deathchain. Osallistujamäärä oli noin 2 500.


title: Steelfest Open Air

text: Festivaali järjestettiin 24.–25. toukokuuta. Esiintymislavoja oli kaksi, joista toinen sijoitettuna sisätiloihin. Samalla festivaali muuttui vain täysi-ikäisille sallituksi tapahtumaksi. Esiintyjinä oli yhteensä 31 yhtyettä, muun muassa Belphegor, Horna, Necromancer ja Mayhem. Osallistujamäärä oli noin 3 000.


title: Steelfest Open Air

text: Festivaali järjestettiin 16.–17. toukokuuta. Tapahtuma oli loppuunmyyty. Esiintyjinä olivat muun muassa Mustan Kuun Lapset ja Vader.


title: Steelfest Open Air

text: Festivaali järjestettiin 15.–16. toukokuuta. Tapahtuma oli lähes loppuunmyyty muutama viikko ennen tapahtumaa. Esiintyjiä oli yhteensä 24.


title: Steelfest Open Air

text: Festivaali järjestetään 20.–21. toukokuuta. Esiintyjiä on 26. Hieman teemasta poiketen festivaaleilla esiintyy myös Bat & Ryyd. Muita esiintyjiä ovat muun muassa Mörbid Vomit ja Saturnian Mist. Festivaali päättyy Gorgorothin esiintymiseen.


title: Leebin kovuuskoe

text: Leebin kovuuskoe on laajasti käytössä metallisten materiaalien kovuusmittauksissa. Vuonna 2015 siitä on ensimmäistä kertaa julkaistu kansainvälinen standardi. Standardissa (SFS-EN ISO 16859) kuvataan sekä menetelmä sekä Leebin kovuusmittareiden varmentaminen ja kalibrointi.


title: Leebin kovuuskoe

text: Leebin kovuuskoetta voidaan käyttää sekä laboratorioissa että kenttäolosuhteissa kovuuden mittaukseen esimerkiksi massiivisista kappaleista, joita ei ole mahdollista mitata perinteisellä pöytämallisella kovuusmittarilla. Menetelmää voidaan käyttää myös kappaleilla, joista ei haluta tai voida irrottaa erillisiä koepaloja. Leebin kovuusmittauksessa materiaalin pintaan törmäytetään kuula, jonka nopeus mitataan ennen osumaa ja pinnasta kimpoamisen jälkeen. Koekappaleen kokeessa absorboima energia edustaa koekappaleen dynaamista Leebin kovuutta.


Leebin kovuuskoe


title: Nyhtökaura

text: Nyhtökaura on suomalaisen Gold&Green Foodsin valmistama kasvipohjainen proteiinipitoinen elintarvike, joka on tehty kaurasta ja palkokasveista (härkäpavusta ja keltaherneestä).


title: Nyhtökaura

text: Tuotteesta riippuen nyhtökaurassa on sadassa grammassa 9,6–9,9 grammaa hiilihydraatteja, 3,8–4,7 grammaa rasvaa ja 27–31,4 grammaa proteiinia. Nyhtökauran hiilihydraatit koostuvat pitkälti tuotteen kauraleseistä.


title: Nyhtökaura

text: Nyhtökauraa myydään sekä maustamattomana että valmiiksi maustettuina versioina. Nyhtökaura on kypsää ja sitä voi lisätä ruokiin sellaisenaan. Se säilyy jääkaapissa kahdesta kolmeen kuukautta. Ruoaksi valmistamiseen riittää tuotteen lämmittäminen lyhyesti pannulla tai lisääminen kastikkeeseen ruoanlaiton loppuvaiheessa. Nyhtökauran raaka-aineet eivät itsessään sisällä gluteenia, mutta ne on prosessoitu myllyissä, joissa on mahdollisesti käsitelty vehnää, ruista tai ohraa. Nyhtökauralla saattaa olla enemmän terveyshyötyjä verrattuna soija- ja muista pavuista valmistettuihin ruokiin.


title: Nyhtökaura

text: Toukokuussa 2016 nyhtökauran kilohinta oli noin 18 euroa.


title: Nyhtökaura

text: Nyhtökaura sisältää välttämättömiä aminohappoja noin kaksi kertaa enemmän kuin kananrinta.


title: Nyhtökaura

text: Maija Itkonen sai idean kauran hyödyntämiseksi kasvipohjaisen proteiinin tuottamisessa syksyllä 2014. Itkonen ehdotti ideaa ystävälleen, elintarviketieteilijä Reetta Kivelälle, jolla oli kokemusta kauran beetaglukaanin tutkimuksesta ja prosessoinnista. Aluksi Kivelä piti ideaa kemiallisesti toteuttamiskelvottomana. Hänen ratkaisunsa oli käsitellä kauraa kuumentamalla ja hiertämällä, jolloin syntyvä syymäinen rakenne säilyttää korkean proteiinimäärän ja kuiturakenteen. Itkonen ja Kivelä perustivat nyhtökauraa valmistavan yrityksen, Gold&Green Foodsin, vuonna 2015. Yrityksen laboratorio sijaitsee Helsingin Lauttasaaressa. Joulukuussa 2015 Kivelä valittiin yleisöäänestyksessä Vuoden nuori tutkijayrittäjä -palkinnon saajaksi.


title: Nyhtökaura

text: Gold&Green Foods sai yksityissijoittajilta hieman yli miljoona euroa rahoitusta vuoden 2016 alussa, ja myös Tekes on rahoittanut yritystä. 31. elokuuta 2016 Paulig-konserni osti Gold&Green Foodsin osake-enemmistön tarkoituksena kasvattaa nopeammin tuotantokapasiteettia ja viedä tuote kansainvälisille markkinoille.


title: Nyhtökaura

text: Ensimmäinen nyhtökauratehdas aloitti tuotannon toukokuussa 2016, mutta sen tuotantokapasiteetti pystyi aluksi vastaamaan vain pieneen osaan kysynnästä. Nyhtökauraa ei esimerkiksi riittänyt kaikkiin sitä tilanneisiin kauppohin.


title: Nyhtökaura

text: Heinäkuussa 2017 Gold&Green Foodsin toimitusjohtajaksi tuli Tina Hansen.


title: Nyhtökaura

text: Yrityksen kehittämän kasviproteiinin pohjalta on suunnitteilla myös erilaisia patukoita ja halloumia muistuttava tuote.


title: Nyhtökaura

text: "Helsingin Sanomien" arvion mukaan tuote muistuttaa rakenteeltaan ”ylikypsää lihaa tai tonnikalaa”. Nyhtökauran maussa kerrotaan kauran olevan tunnistettavasti esillä, sen makua on myös kuvattu muistuttavan miedon kanan makua.


title: Nyhtökaura

text: Tuote sai huomattavasti ennakkojulkisuutta, ja sen testierät myytiin kaupoista nopeasti loppuun.


title: Nyhtökaura

text: 2010-luvun lopulla on Suomessa tuotu markkinoille myös muita jauhelihaa korvaamaan tarkoitettuja kasvi- ja hyönteisproteiinituotteita, kuten Verso Foodin Härkis, Raision Elovena Muru kaurajauhis ja Entomophagy Solutions Oy:n Sirkkis. Lisäksi Valio on tuonut markkinoille maidosta valmistetun proteiinipitoisen Mifun.


title: Rupert Evans

text: Rupert Evans (s. 9. maaliskuuta 1976), on englantilainen näyttelijä, joka on esiintynyt televisiossa, elokuvissa ja teatterissa. Hän on Royal Shakespeare Companyn jäsen.


title: Rupert Evans

text: Evans kasvoi maatilalla Staffordshiressa lähellä Stoke-on-Trentin kaupunkia. Hän valmistui Webber Douglas Academy of Dramatic Art -teatterikoulusta vuonna 2001.


title: Tietokide

text: Tietokiteet ovat nettipohjaisia tieto-olioita, joita käytetään tieteellisen tiedon tuottamiseen. Niitä käytetään varsinkin yhteiskunnallista päätöksentekoa tukevissa avoimiassa arvioinneissa. Ne esittävät tämänhetkisen parhaan vastauksen rajattuun tutkimuskysymykseen. Ne tuotetaan ja levitetään käyttäen joukkoistamista ja tieteellistä kritiikkiä.


title: Tietokide

text: Tietokiteet ovat nettipohjaisia tieto-olioita (käytännössä nettisivuja, joilla on tietty aihe), joita käytetään tieteellisen tiedon tuottamieen. Ne otettiin ensimmäisenä käyttöön Terveyden ja hyvinvoinnin laitoksella Suomessa vuonna 2007, silloin kulkien nimellä muuttuja ja myöhemmin ovariable (open variable). Tietokide-termiä käytettiin ensimmäisen kerran big dataa käsittelevässä artikkelissa vasta 2015.


title: Tietokide

text: Tietokiteiden tarkoitus on tuottaa nykyhetken tietojen pohjalta paras mahdollinen tieteellisesti tuettu vastaus (tai vastauksia) tarkkaan tutkimuskysymykseen ja samalla antaa tarpeeksi perusteluja kriittisen, järkiperäisen lukijan vakuuttamiseksi siitä, että vastaus on uskottava. Tämä antaa tietokiteille niille tyypillisen rakenteen: kysymys, vastaus ja perustelut. Jotta vastausten käyttäminen päätöstukena ja muualla olisi mahdollisimman helppoa, ne julkaistaan oletusarvoisesti avoimena datana. Niitä käytetään etenkin avoimissa arvioinneissa, joiden tarkoituksena on tukea yhteiskunnallista päätöksentekoa. Ne tuotetaan ja levitetään avoimesti hyödyntäen joukkoistusta ja tieteellistä kritiikkiä. Riitatilanteissa havaintoihin ja dataan pohjautuvat argumentit ovat vahvimpia.


title: Tietokide

text: Avointa osallistumista tietokiteiden tuottamiseen ovat innoittaneet Hartleyn ja Woodin kriteerit Aarhusin sopimuksen käyttöön oton arvioimiseksi ja etenkin Weberin ja Tulerin seitsemän kategoriaa julkisen ossallistumisen periaatteita.


title: Tietokide

text: Yhteisymmärryksen sijaan tietokiteet tähtäävät jaetun ymmärryksen tuottamiseen, jolloin kaikki olennaiset näkökulmat ja faktat on esitetty sellaisella tarkkuudella, että kaikki osallistujat voivat nähdä, mistä asioista ollaan samaa mieltä, mistä erimieltä, ja miksi. On myös välttämätöntä, että tieteellisesti vääriksi todistetut näkemykset eivät vaikuta lopputulokseen, mutta ne näytetään perusteluissa toiston ja jo tehtyjen virheiden uudelleen tekemisen välttämiseksi. Tämä on olennainen osa päätöstuen lähestymistapaa nimeltä avoin päätöksentekokäytäntö, jossa tieto jäsennetään nimenomaan tietokiteiden avulla.


title: Tietokide

text: Tietokiteet ovat laajassa käytössä Opasnetissä, joka on verkkotyötila avointen arviointien tekemiseen yhteiskunnallisen päätöksenteon tukemiseksi. Metodi kehitettiin alun perin ympäristöterveyteen liittyvien arviointien tekemiseen, mutta sitä laajennettiin määrätietoisesti kattamaan vaikutusarvioiteihin ja muihin päätöstuen osa-alueisiin.


title: Tietokide

text: On olemassa erilaisia tietokiteitä. Arvioinnit tuotetaan vastaamaan käytännöllisiin tietotarpeisiin liittyen oikeisiin tuleviin päätöksiin. Ne koostuvat muuttujista, jotka sisältävät vastauksia päätettävään asiaan liittyviin tieteellisiin kysymyksiin, esimerkiksi suunnitellun päätöksen terveysvaikutuksiin. On myös metodeja, jotka antavat tarkkoja ohjeita siihen, miten tuotetaan tietynlainen muuttuja, esimerkiksi tautikuormitusarvio. Tyypillisesti tietokiteitä päivitetään jatkuvasti, kun uutta tietoa on saatavilla. Arvioinnit usein suljetaan päätösen tekemisen jälkeen, mutta niiden käyttämät muuttujat pidetään avoimina ja niitä käytetään muissa samankaltaisissa arioinneissa.


title: Tietokide

text: Tietokiteiden standardisoitu rakenne mahdollistaa arviointimallien ja erilaisten internetsovellusten rakentamisen niiden varaan. Tämä pohjautuu ajatukseen, että vaikka sisältöä päivitetään, tietokide pysyy samanlaisessa tietokoneluettavassa muodossa, jolla on pysyvä URL. Rakenne myös mahdollistaa sen, että selkokielinen tiivistelmä, tekniset tiedot ja metadata asiantuntijoille, mahdollinen keskustelu sekä avoin data löytyvät kaikki samalta sivulta.


title: Tietokide

text: Suurin kritiikki tutkijoilta on ollut, että verkossa tehtävä yhteistyö vie aikaa oikealta työltä, eli käytännössä alkuperäisestä tutkimuksesta tulevien tieteellisten artikkelien julkaisemiselta. On myös esitetty epäilyksiä siitä, onko mahdollista tehdä korkealaatuista tieteellsitä työtä, jos kuka tahansa voi osallistua, jopa ne, joilla on oma etu asiaan liittyen.


title: Valio-myrsky

text: Valio-myrsky oli Atlantilta tullut syvenevä ja nopeasti liikkunut matalapaine, joka ylitti Suomen Pohjanmaalta alkaen perjantaina 2. lokakuuta 2015. Pahiten syysmyrsky runteli Pohjanmaata sekä Itä-Suomea aina Karjalaa, Savoa ja Kainuuta myöten. Valio-myrskyn tuulennopeuden arvioitiin nousevan jopa vaarallisiin lukemiin, voimakkaimmillaan 20–25 metriin sekunnissa.


title: Valio-myrsky

text: Valio siirtyi Pohjanmaalta perjantain ja lauantain välisen yön aikana itää kohti kaataen puita ja aiheuttaen laajoja sähkökatkoksia kunnittain. Voimakas tuuli irrotti myös kattoja Ylivieskassa ja aiheutti kovaa aallokkoa Pohjois-Pohjanmaan rannikolla. Myös puhelin- ja nettiyhteyksissä oli laajoja häiriöitä myrskyalueilla. Katkenneet puut aiheuttivat tuhoja mm. Karstulan hautausmaalla.


title: Valio-myrsky

text: Valion vaikutusalue ulottui lopulta koko Keski-Suomen ja idän alueelle; voimakkaimmaksi tuulennopeudeksi mitattiin 31 metriä sekunnissa. Lauantaihin 3. lokakuuta mennessä myrsky oli pääasiassa jo hellittänyt, mutta lähes 100 000 taloutta oli edelleen ilman sähköjä. Sähköviat saatiin korjattua suhteellisen nopeasti.


title: Mestis-kausi 2016–2017

text: Kausi 2016–2017 oli jääkiekon Mestiksen 17. kausi. Edelliskauden mestari Jukurit siirtyi SM-liigaan, joten kyseessä oli ensimmäinen kerta kauden 2005–2006 jälkeen, kun hallitseva mestari ei pelaa Mestiksessä.


title: Mestis-kausi 2016–2017

text: Suomi-sarjasta nousi mestaruuden voittanut IPK. Lisäksi konkurssiin päätyneen liigajoukkueen Espoo Bluesin tilalle perustettu Espoo United sai paikan Mestikseen, joten kausi pelattiin poikkeuksellisesti 13 joukkueella.


title: Mestis-kausi 2016–2017

text: Runkosarjassa pelattiin 13 joukkueen nelinkertainen sarja. Lisäksi pelattiin viidessä otteluparissa revanssiviikonloppu ja yksi kolmen joukkueen yksinkertainen välisarja. Kokonaisottelumääräksi tuli 50 ottelua.


title: Mestis-kausi 2016–2017

text: Revanssiviikonloppu 18.-19.11.


title: Mestis-kausi 2016–2017

text: Välisarja 16.-19.11.


title: Mestis-kausi 2016–2017

text:
Vähintään 1/3 otteluista
Mestiksen puolivälieriin pääsi 8 joukkuetta. Puolivälierät pelattiin otteluparein 1.-8., 2.-7., 3.-6. ja 4.-5.. Ottelut aloitettiin runkosarjassa paremmin sijoittuneen kotikentällä ja jatkoon pääsyyn tarvittiin neljä voittoa (pelattiin paras seitsemästä -järjestelmällä). Voittajat jatkoivat välieriin. Välierät aloitettiin runkosarjassa paremmin sijoittuneen kotikentällä. Jatkoon päässeistä runkosarjassa parhaiten sijoittunut kohtasi runkosarjassa heikoimmin sijoittuneen ja toiseksi paras kohtasi toiseksi heikoimman.


title: Mestis-kausi 2016–2017

text: Neljä voittoa (pelattiin paras seitsemästä -järjestelmällä) välierissä saavuttaneet joukkueet selvisivät loppuotteluihin. Välierien hävinneet joukkueet pelasivat runkosarjassa paremmin sijoittuneen kotikentällä yhden ottelun, jonka voittaja voitti pronssia. Mestiksen loppuottelut aloitettiin runkosarjassa paremmin sijoittuneen kotikentällä. Mestiksen mestaruuteen vaadittiin neljä voittoa (pelattiin paras seitsemästä -järjestelmällä).


title: Mestis-kausi 2016–2017

text:
Vähintään 1/3 otteluista
Sijoille 11.-13. sijoittuneet pelasivat Suomi-sarjan kahta parasta joukkuetta vastaan viiden joukkueen kaksinkertaisen sarjan, jonka kaksi parasta pelaavat Mestiksessä kaudella 2017–2018.


title: Mestis-kausi 2016–2017

text: Hokki ajautui kauden jälkeen konkurssiin, jolloin Ketterä sai vapautuneen sarjapaikan.


title: Poriginal galleria

text: Poriginal galleria on Porin Eteläranta 6:ssa sijaitseva taidegalleria. Galleria on osa Porin taidemuseota, ja se on perustettu vuonna 1984. Poriginal gallerian toiminta-ajatuksena on esitellä kotimaista ja satakuntalaista kuvataidetta kansainvälistä näkökulmaa unohtamatta. Uusrenessanssityylisen kaksikerroksisen rakennuksen kokonaispinta-ala on 235 m², joka mahdollistaa kahden näyttelyn pitämisen samanaikaisesti. Rakennus on rakennettu F.J. Lindtrömin vuoden 1885 piirustusten mukaisesti.


title: Poriginal galleria

text: Poriginal galleriassa on järjestetty yli 600 näyttelyä. Tarkan luvun määrittäminen on tulkinnanvaraista, koska taiteilijat ovat käyttäneet näyttelytiloja luovasti. Vuonna 2016 näyttelyitä järjestetään 24 kappaletta.


title: John Välimäki

text: John Välimäki (s. 1884 Lapua) oli amerikansuomalainen ammattiyhdistysmies ja toimittaja.


title: John Välimäki

text: Välimäki syntyi Lapualla aviottomana lapsena ja saapui Yhdysvaltoihin 17-vuotiaana vuonna 1901. Hän teki aluksi sekalaisia töitä eri paikkakunnilla, kunnes päätyi kaivosmieheksi Minnesotan Hibbingiin. Amerikan sosialistiseen puolueeseen Välimäki liittyi 1906. Vuonna 1907 hän aloitti Western Federation of Miners -ammattiliiton organisoijana Minnesotan Mesabi Rangen rautakaivoksilla, kunnes lähti johtamansa kaivoslakon jälkeen seudulta vielä samana vuonna. Välimäki ja muut lakkoilleet sosialistit joutuivat työnantajien mustalle listalle ja menettivät työpaikkansa.


title: John Välimäki

text: Vuodesta 1908 lähtien Välimäki työskenteli Michiganin Hancockissa ilmestyneen "Työmiehen" toimittajana. Lehden päätoimittajaksi hänet nimitettiin vuotta myöhemmin. Copper Countryn kuparikaivosalueella Välimäki ja muut WFM:n organisaattorit, kuten Frank Aaltonen ja John Kolu, onnistuivat parissa vuodessa perustamaan viisi ammattiosastoa, joihin liittyi yli 7 000 kaivosmiestä. Vuonna 1912 Välimäki valittiin Työmiestä julkaisseen Työmies Publishing Companyn johtoon ja 1913–1914 hän oli yksi Kuparisaaren kaivoslakon johtajista. Myöhemmin Välimäki toimi sanomalehtimiehenä eri puolilla Pohjois-Amerikkaa, työskennellen "Raivaajan" ja "Työkansan" toimittajana sekä "Toverin" päätoimittajana.


title: South Park Tampere

text: South Park Tampere on vuosittain Tampereella järjestettävä metallimusiikkiin keskittynyt festivaali. Se järjestettiin ensimmäisen kerran vuonna 2014 sen jälkeen, kun edellinen Tampereella järjestetty festivaali, Sauna Open Air, oli mennyt konkurssiin. South Park järjestetään Tampereen Eteläpuistossa.


title: South Park Tampere

text: Festivaalin ensimmäisenä vuotena sen pääesiintyjinä toimivat Europe, W.A.S.P. sekä Skid Row.


title: South Park Tampere

text: Vuonna 2015 South Parkin pääesiintyjinä toimivat Def Leppard sekä Extreme. Festivaalilla vieraili kahden päivän aikana reilut 11 000 ihmistä.


title: South Park Tampere

text: Vuonna 2016 South Parkin tippunut kävijämäärä oli noin 9 000 katsojaa. Pääesiintyjinä toimivat Slayer sekä Bullet For My Valentine.


title: South Park Tampere

text: Joulukuussa 2016 South Park ilmoitti pitävänsä 2017 välivuoden.


title: South Park Tampere

text: Vuonna 2018 South Park teki paluun vuoden tauon jälkeen. Pääesiintyjinä toimivat Helloween ja Ghost. Tapahtuma teki yleisöennätyksensä, kun paikalla oli noin 13 000 katsojaa.


title: South Park Tampere

text: Festivaali järjestettiin 6.–7.6.2014.


title: South Park Tampere

text: Perjantai 6. kesäkuuta:


title: South Park Tampere

text:
Lauantai 7. kesäkuuta:
Festivaali järjestettiin 5.–6.6.2015.


title: South Park Tampere

text: Perjantai 5. kesäkuuta:


title: South Park Tampere

text:
Lauantai 6. kesäkuuta:
Festivaali järjestettiin 10.–11.6.2016.


title: South Park Tampere

text: Perjantai 10. kesäkuuta:


title: South Park Tampere

text: Lauantai 11. kesäkuuta:


title: South Park Tampere

text: Festivaali järjestettiin 8.-9.6.2018.


title: South Park Tampere

text: Perjantai 8. kesäkuuta:


title: South Park Tampere

text: Lauantai 9. kesäkuuta:


title: John Lauttamus

text: John Lauttamus (s. 1870 Kauhava) oli amerikansuomalainen kirjailija, joka varsinaiselta ammatiltaan oli seppä. Hän saapui Yhdysvaltoihin vuonna 1892, vaikuttaen aluksi Michiganin Calumetissa aj vuodesta 1906 lähtien Minnesotan Cloquetissa. Lauttamus toimi aktiivisesti paikallisissa raittiusjärjestöissä ja kuului myös suomalaissiirtolaisten Knights of Kaleva -järjestöön. Hän julkaisi kaksi teosta, joista Suomessa ilmestynyt "Amerikan tuulahduksia" sisältää kertomuksia amerikansuomalaisten elämästä Pohjois-Amerikassa.


title: Charles Hermite

text: Charles Hermite () oli ranskalainen matemaatikko. Hän tutki varsinkin lukuteoriaa, neliömuotoja, ortogonaalisia polynomeja, elliptisiä funktioita ja differentiaaliyhtälöitä. Hänen kunniakseen useista matemaattisista käsitteistä käytetään nimitystä "hermiittinen". Hermite oli myös ensimmäinen, joka käytti matriiseja.


title: Charles Hermite

text: Vuonna 1873 Hermite todisti ensimmäisenä, että muuan matemaattisessa analyysissä keskeinen vakio, Neperin luku "e", luonnollisten logaritmien kantaluku, on transkendenttinen. Hänen menetelmillään Ferdinand von Lindemann todisti vuonna 1882, että myös pii (π) on transkendenttiluku.


title: Charles Hermite

text: Charles Hermite syntyi 24. joulukuuta 1822 Dieuzessa Lorrainesa. Hän oli seitsenlapsisen perheen kuudes lapsi. Hänen isänsä Ferdinand Hermite toimi aikaisemmin insinöörinä suolakaivosyrityksessä, mutta siirtyi kangaskauppiaaksi mentyään naimisiin Madeleine Lallemandin, tällä alalla toimivan kauppiaan tyttären kanssa. Vuonna 1828 Hermiten perhe muutti Nancyyn. Nuori Hermite kärsi epämuodostumasta oikeassa jalassaan, mikä vaikeutti liikkumista.


title: Charles Hermite

text: Hän kävi koulua ensin Nancyn kuninkaallisessa lyseossa (collège royal de Nancy) kolmannelle luokalle saakka, sen jälkeen Pariisissa, ensin Henrik IV:n lyseossa (Collège royal Henri IV), jossa hänen fysiikan opettajanaan oli César Despretz, sekä vuodesta 1840 lähtien Louis le Grand -lyseossa (Collège royal Louis le Grand)erityisessä matematiikkaluokassa, suorittamatta kuitenkaan ylioppilastutkinnon kokeita. Hänen opettajanaan toimi muun muassa Louis Richard, jonka oppilaana oli aikaisemmin ollut myös Évariste Galois ja joka tunnisti hänen matemaattiset kykynsä ja rohkaisi häntä lukemaan Eulerin, Lagrangen ja Gaussin teoksia. Hermite julkaisi ensimmäiset tutkimustuloksensa noihin aikoihin aikakauskirjassa "Nouvelles Annales de Mathématiques". Hän kiinnitti huomiota erityisesti julkaisemalla ratkaisun ultraelliptisten funktioiden jakoprobleemiin.


title: Charles Hermite

text: Pyrkiessään ensimmäisen kerran École polytechniqueen hän ei päässyt sinne, mutta toisen kerran yrittäessään vuonna 1842 hän pääsi. Fyysisen vammansa vuoksi hänen ei kuitenkaan katsottu soveltuvan tähän luonteeltaan sotilaalliseen laitokseen, ja niinpä hänet erotettiin sieltä ministeriön päätöksellä 13. joulukuuta 1842, mutta hänen vanhempiensa vastalauseen johdosta hänet hyväksyttiin sinne jälleen 9. helmikuuta 1843. Hän ei kuitenkaan enää palannut oppilaitokseen, ja vuodesta 1844 hänet katsottiin poissaolonsa vuoksi erotetuksi. Sen jälkeen hän tapasi huomattavia matemaatikkoja kuten Joseph Liouvillen ja kävi kirjeenvaihtoa myös Carl Gustav Jacob Jacobin kanssa. Kirjeissään hän käsitteli aluksi tutkimuksiaan Abelin funktioiden alalta, myöhemmin lukuteoriaa. Päästäkseen opettajan virkaan hän suoritti 1. heinäkuuta 1847 ylioppilastutkinnon humanististen aineiden kokeen. Niissä hän sai heikot tai välttävät arvosanat, mutta lopullisen arvion "melko hyvä". Sen jälkeen hän suoritti 12. heinäkuuta matemaattisten tieteiden kokeet Pariisin tiedeakatemian asettaman lautakunnan edessä, johon kuuluivat professorit César Despretz ja Charles Sturm sekä lehtori Joseph Bertrand. Jo 9. toukokuuta 1848 Hermite suoritti menestyksellisesti "licence ès sciences" -tutkinnon matematiikassa.


title: Charles Hermite

text: Vuonna 1848 hänet niitettiin väliaikaisesti Librin sijaiseksi pitämään matematiikan kursseja Collège de Francessa. Saman vuoden heinäkuussa hänet nimitettiin École polytechniqueen väliaikaiseksi pääsykokeiden kuulustelijaksi, ja 12. joulukuuta matemaattisen analyysin apulaisopettajaksi professorien Sturimin ja Duhamelin alaisuudessa. Samana vuonna 30. lokakuuta hän oli mennyt Rennesissä naimisiin Louise Bertrandin kanssa, joka oli lääkäri Alexandre Bertrandin tytär, arkeologi Alexandre Bertrandin ja matemaatikko Joseph Bertrandin sisar, ja he saivat kaksi tytärtä.


title: Charles Hermite

text: Vuonna 1851 Libri virallisesti erotettiin virastaan Collège de Francessa, ja hänen seuraajakseen nimitettiin Liouville (vastaehdokkaana oli Cauchy; Hermite ei ollut ehdokkaana). Samana vuonna Hermite itse oli ensimmäisen kerran ehdokkaana Ranskan tiedeakatemian jäseneksi Librin tilalle, mutta hän sai vain yhden äänen. Vuonna 1853 hän erosi virastaan apulaisopettajana, minkä jälkeen hän toimi vain pääsykokeiden järjestäjänä.


title: Charles Hermite

text: Vuonna 1856 Hermite sairastui isorokkoon. Hänen ystävänsä Cauchy välitti hänelle omat uskonnolliset tunnustuksensa, auttoi häntä tehokkaasti selviämään tästä koettelemuksesta. Samana vuonna 14. heinäkuuta, sen jälkeen kun hän ensin oli huhtikuussa toistamiseen hakenut virkaa tuloksetta, hänet lopulta nimitettiin Ranskan tiedeakatemian jäseneksi Jacques Binet'n tilalle. Vuonna 1890 hänestä tuli akatemian puheenjohtaja.


title: Charles Hermite

text: Siihen aikaan, tutki neliömuotoja ja algebrallisia yhtälöitä sekä elliptisiä, abelilaisia ja modulaarisia kompleksifunktioita. Erityisesti hän todisti Sturmin lauseen sekä Cauchyn lauseen algebrallisen yhtälön juurten lukumäärästä. Abel oli 40 vuotta aikaisemmin osoittanut, ettei viidennen asteen yhtälöä voida ratkaista juurenotoilla, mutta Hermite osoitti, että elliptisten funktioiden avulla ratkaisut voidaan kyllä löytää.


title: Charles Hermite

text: Vasta vuonna 1862, 40 vuoden iässä, Hermiten akateeminen ura pääsi nousuun. Louis Pasteur antoi hänen tehtäväkseen järjestää kolmas konferenssien sarja École normale supérieuresä. Seuraavana vuonna hän jätti tehtävänsä École polytechiquen pääsykokeiden laatijana ja nimitettiin sen sijaan 6. toukokuuta opiskelijoiden koetehtävien laatijaksi. Vuonna 1859 hän tuli Jean-Marie Duhamelin sijaiseksi analyysin professorina École polytechniquessa ja seuraavana vuonna myös korkeamman algebran titulaariprofessoriksi Faculté des sciences de Paris'ssa. Tähän aikaan hänen tutkimuksensa käsittelivät muu muassa analyysiä, Eulerin integraaleja, differentiaailyhtälöitä ja algebrallisia ketjumurtolukuja. Vuonna 1873 hän osoitti, että luonnollisten logaritmien kantaluku, Neperin luku "e" on transkendenttiluku, eli se ei ole minkään algebrallisen yhtälön ratkaisu. Vuonna 1876 hän erosi virastaan École polytechniquessa, jossa hänen seuraajakseen tuli Camille Jordan. Virastaan Facultéstä hän siirtyi eläkkeelle vuonna 1897, ja häntä seurasi Émile Picard.


title: Charles Hermite

text: Charles Hermitelle myönnettiin Kunnialegioonan suurupseerin ("grand-officier") arvo sekä Ruotsin Pohjantähden ritarikunnan suurristi. Hän oli myös Académie de Stanislasin apulaiskirjeenvaihtaja ("associé-correspondant").


title: Charles Hermite

text:
Hermiten kahdesta tyttärestä toinen meni naimisiin matemaatikko Émile Picardin, toinen insinööri Georges Forestier'n kanssa..
Hermite kävi kirjeenvaihtoa monien aikansa matemaatikoiden kuten Gösta Mittag-Lefflerin, James Joseph Sylvesterin, Angelo Genocchin, Carl Jacobin ja Matias Lerchin kanssa. Hänen kirjeenvaihtonsa Thomas Joannes Stieltjesin kanssa julkaistiin vuonna 1903.


title: Charles Hermite

text: Hermite kuoli vuonna 1901, ja hänet haudattiin Montparnassen hautausmaalle.


title: Charles Hermite

text: Hermite on usein mainittu matemaattisen platonismin edustajana lausuntojensa vuoksi, jollainen oli esimerkiksi:


title: Charles Hermite

text: Toisaalta Henri Poincaré kuvasi Hermiteä kuuluisassa artikkelissaan, jossa hän vastusti pragmatismia ja Cantorin matemaattisia oppeja: "En ole koskaan tuntenut platonilaisessa merkityksessä realistisempaa matemaatikkoa kuin Hermite."


title: Charles Hermite

text: Hermite ei ollut kiinnostunut matemaattisesta filosofiasta, mutta varsinkin hänen kirjeenvaihtonsa sisältää runsaasti osoituksia hänen käsityksistään matematiikan tutkimuksesta ja sen kohteista. Ne osoittavat, ettei Hermite niinkään ollut platonilainen, vaan hän vastusti käsitystä, että matemaatikko luo kohteita vapaasti oman mielensä mukaan, mikä oli ollut esimerkiksi Richard Dedekindin käsitys. Hermitelle matematiikka oli verrattavissa luonnontieteisiin; sen tuli perustua syvennettyyn havaintoon, jota tukevat laskelmat sekä funktioiden ja lukujen ominaisuudet. Hermite vastusti esimerkiksi epäeuklidisen geometrian ideaa, sikäli kuin se asetti aksioomansa "a priori", sekä liian kuvitteelliseksi katsomaansa sanastoa kuten "äärettömyydessä olevaa pistettä" projektiivisessa geometriassa, sillä hänen mielestään tällainen terminologia vain peitti ja hämärsi yksinkertaisen ja täsmällisen analyyttisen ominaisuuden. Hän vastusti myös liian rajoittavien perusteiden tutkimusta kuten Leopold Kroneckerin aritmetisointia, tämä kun elämänsä lopulla halusi palauttaa koko matematiikan positiivisilla kokonaisluvuilla suoritettaviin laskutoimitukseen; Hermiten mielestä tällaiset pyrkimykset eivät kunnioittaneet matematiikan luonnollista historiallista kehitystä. Hänen näkemystään tästä kehityksestä tukivat hänen voimakkaat uskonnolliset vakaumuksensa. Toisaalta häntä ihastuttivat suuresti hänen aikanaan löydetyt epäjatkuvien funktioiden uudet ominaisuudet.


title: Charles Hermite

text: Johdonmukaisena käsityksilleen Hermite piti matemaatikon työtä luonnontieteilijän työlle rinnasteisena: tehtävänä oli kerätä esimerkkejä sekä vertailla, havainnoida ja luokitella niitä. Monet hänet käsityksensä ilmenevät hänen kirjeistään erityisesti Thomas Stieltjesille ja Leo Königsbergerille. Hermite esimerkiksi hyväksyi seuraavan Königsbergerin lausunnon: "Minusta näyttää siltä, että päätehtävänä nykyisin on, samoin kuin kuvailevassa luonnonhistoriassakin, kerätä suurin mahdollinen määrä materiaalia ja löytää perusperiaatteet luokittelemalla ja kuvailemalla sitä materiaalia."


title: Charles Hermite

text: Hermiten mukaan on nimetty:


title: Runaljod – Gap Var Ginnunga

text: Runaljod – Gap Var Ginnunga on norjalaisen folkyhtye Wardrunan ensimmäinen studioalbumi.


title: Sami Kurttila

text: Sami Kurttila on suomalainen lentopallovalmentaja. Kurttila muistetaan parhaiten kevään 2010 kultavalmentajana oululaisesta Sun Volleysta, kun hän johdatti seuran Suomen mestariksi ja Cupin kultamitalistiksi. Kurttila luotsasi Sun Volleyta Mestaruusliigassa kaudet 2010–12, kunnes oululaisjoukkue joutui luopumaan liigapaikastaan talousvaikeuksien seurauksena. Sen jälkeen hän siirtyi ohjaamaan lentopallojunioreita Oulunseudun Urheiluakatemian lentopallovalmentajana.


title: Sami Kurttila

text: Kurttila palasi takaisin seurajoukkuevalmentajaksi kaudella 2015-16, kun hän valmensi Ettan naisten 1-sarjajoukkuetta. Lentopalloliigan kentille hän palaa VaLePan kanssa solmitun 2-vuotisen sopimuksen myötä. Sopimus kattaa kaudet 2016-2018.


title: Sami Kurttila

text: Valmennusuransa Kurttila aloitti kaudella 2005-06, kun hän toimi Kempeleen Lentopallon apuvalmentajana Kari Raatikaisen alaisuudessa. Lentopalloliigaan kauden 2005-06 päätteeksi noussut KemPeLe pelasi ensiksi kaksi vuotta Raatikaisen johtamana ja sittemmin Kurttilan alaisuudessa vuoden verran, lentopallokauden 2008-09, kunnes seuran nimi vaihtui Sun Volleyksi ja kotipaikkakunta Ouluksi. Kurttila jatkoi niin ikään Sun Volleyn päävalmentajana aina talousvaikeuksiin kauden 2011-12 päättyneen taipaleen loppuun asti. Sun Volleyn Kurttila johdatti yllätysmestariksi keväällä 2010 ja Cupin voittoon vuodenvaihteessa 2010. Mestaruuspokaali oli ensimmäinen Oulun sisäpalloiluhistoriassa. Hänet valittiin vuoden miesvalmentajaksi kaudella 2009-10.


title: Sami Kurttila

text: Kurttila on Oulun Kiskon lentopallokasvatti. Vuonna 2004 päättyneensä uransa aikana hän pelasi parhaimmillaan lentopalloliigassa asti.


title: Jouko Myrrä

text: Jouko Myrrä (s. 20. maaliskuuta 1969 Tampere) on suomalainen entinen jääkiekkoilija ja nykyinen jääkiekkovalmentaja. Hän toimii SM-liigaseura Tampereen Ilveksen apuvalmentajana.


title: Jouko Myrrä

text: Myrrä pelasi kaudella 1987–1988 Tapparan alle 20-vuotiaiden juniorijoukkueessa, jossa teki 35 ottelussa 36 tehopistettä. Hän jatkoi joukkueessa myös seuraavalla kaudella tehden 35 ottelussa 34 maalia sekä yhteensä 57 tehopistettä. Hän oli A-junioreiden maalipörssin kolmannella sijalla. Hän pelasi viidessä pudotuspeliottelussa ja teki kolme maalia sekä kolme syöttöpistettä. Kauden päätteeksi Myrrä valittiin pelaamaan vuoden 1989 nuorten maailmanmestaruuskilpailuissa. Hän teki turnauksen seitsemässä ottelussa yhden syöttöpisteen.


title: Jouko Myrrä

text: Tämän jälkeen Myrrä pelasi viiden kauden ajan alemmilla sarjatasoilla, kunnes pääsi kaudella 1993–1994 tekemään liigadebyyttinsä Rauman Lukon riveissä. Lukko voitti kauden päätteeksi pronssia. Seuraavaksi kaudeksi 1994–1995 Myrrä siirtyi TuTo Hockeyn riveihin ja pelasi 47 ottelua tehden yhdeksän maalia sekä kolme syöttöpistettä. Myrrä jatkoi TuTossa myös toisen kauden ajan tehden 50 ottelussa kymmenen pistettä. TuTo joutui kauden päätteeksi karsintoihin, joissa Myrrä teki kaksi maalia sekä kaksi syöttöpistettä. TuTo kuitenkin tippui toiseksi korkeimmalle sarjatasolle, silloiseen I-divisioonaan.


title: Jouko Myrrä

text: Myrrä pelasi TuTossa vielä yhden kauden, jonka jälkeen siirtyi kaudeksi 1997–1998 Saksan toiseksi korkeimmalla sarjatasolla pelanneeseen EV Duisburgiin, jossa pelasi kauden aikana myös kuusi muuta suomalaista. Hän teki 33 ottelussa 20 maalia ja sai yhtä monta syöttöpistettä. Loppukaudeksi Myrrä kuitenkin palasi TuToon, jossa teki 14 tehopistettä pelaamissaan 18 runkosarjaottelussa. Kolmessa pudotuspeliottelussa hän teki yhden maalin.


title: Jouko Myrrä

text: Kaudeksi 1998–1999 Myrrä siirtyi I-divisioonassa pelanneeseen Pelicansiin, jossa teki runkosarjassa 28 ottelussa 17 maalia sekä yhteensä 32 tehopistettä. Pelicans eteni liigakarsintoihin, joissa Myrrä teki yhdeksän ottelun aikana seitsemän maalia ja yhteensä kymmenen tehopistettä. Joukkue nousi karsintojen päätteeksi pääsarjatasolle. Myrrä jatkoi Pelicansin SM-liigajoukkueessa vielä kahden kauden ajan pelaten 98 runkosarjaottelua.


title: Jouko Myrrä

text: Kauden 2001–2002 aikana Myrrä pelasi II-divisioona-joukkue Kiekko-67:ssä, Mestis-joukkue TuTossa sekä itävaltalaisessa EHC Lustenaussa. Lustenaussa hän jatkoi myös kaudella 2002–2003 ollen liigan paras maalintekijä viimeisteltyään 39 pelaamassaan ottelussa 32 osumaa.


title: Jouko Myrrä

text: Myrrä jatkoi vielä viiden kauden ajan Itävallan toiseksi korkeimmalla sarjatasolla, kunnes lopetti pelaajauransa kauden 2007–2008 jälkeen. Tänä aikana hän voitti kaksi peräkkäistä mestaruutta kausina 2005–2006 ja 2006–2007.


title: Jouko Myrrä

text: Myrrä piti pelaajauransa päättymisen jälkeen yhden välikauden, jonka jälkeen siirtyi valmentamaan Tampereen Ilveksen C-juniorijoukkuetta. Ensimmäisen kerran hän onnistui valmentamaan joukkueen pudotuspeleihin kaudella 2011–2012, jolloin se eteni neljännesfinaaleihin. Tämän jälkeen hän valmensi alle 16-vuotiaita vielä yhden kauden, 2012–2013, ajan ennen kuin siirtyi vanhempiin junioreihin.


title: Jouko Myrrä

text: Myrrä siirtyi kaudeksi 2013–2014 Ilveksen alle 20-vuotiaiden joukkueen päävalmentajaksi. Ensimmäisellä kaudella joukkue eteni neljännesfinaaleihin. Myrrän toisella valmennuskaudella, 2014–2015, Ilves onnistui voittamaan A-nuorten runkosarjan, mutta joukkue joutui lopulta pronssiotteluun, jonka se hävisi. Myrrä palkittiin kauden päätteeksi liigan parhaalle valmentajalle annettavalla Hannu Aravirta -palkinnolla. Kolmannella kaudellaan, 2015–2016, Myrrä valmensi Ilveksen nuorten Suomen mestaruuteen. Ilves voitti finaaleissa Espoo Bluesin voitoin 2–0.


title: Jouko Myrrä

text: Kaudeksi 2016–2017 Myrrä siirtyi apuvalmentajaksi Karri Kiven johtamaan Ilveksen liigajoukkueen valmennustiimiin.


title: Fenyylialaniiniammoniakkilyaasi

text: Fenyylialaniiniammoniakkilyaasi on entsyymi, joka katalysoi kanelihapon muodostumista fenyylialaniinista. Liosäksi reaktiossa vapautuu ammoniakkia. Fenyylialaniiniammoniakkilyaasia esiintyy kasveissa, sienissä ja eräissä bakteereissa. Se on tärkeä entsyymi niin kutsutussa fenyylipropanoidireitissä, jonka avulla kasvit muodostavat fenolisia (esim. flavonoidit ja ligniini) ja kumariinirakenteisia yhdisteitä. Fenyylialaniiniammoniakkilyaasin EC-numero on EC 4.3.1.24.


title: Fenyylialaniiniammoniakkilyaasi

text: Fenyyliammoniakkialaniinilyaasi on yleensä rakenteeltaan neljästä alayksiköstä koostuva tetrameeri. Yleensä alayksiköt ovat samanlaisia molekyylimassaltaan 83 kDa olevia yksiköitä. Poikkeuksen muodostaa esimerkiksi vehnä, jolla on kaksi kooltaan 75 kDa ja kaksi 85 kDa olevaa alayksikköä. Entsyymi katalysoi kanelihapon reversiibeliä muodostumista fenyylialaniinista ja eräät ruohovartiset kasvit muodostavat myös p-kumaarihappoa tyrosiinista. Fenyylialaniiniammoniakkilyaasitetrameerissa on kaksi aktiivista kohtaa. Aktiivisessa kohdassa on muiden samaan ryhmään kuuluvien entsyymien atvoin poikkeuksellinen aminohappo dehydroalaniini. Se ei kuitenkaan ole liittynyt polypeptidiketjuun peptidisidoksella vaan imiininä eli Schiffin emäksenä. Entsyymi vaatii toimiakseen myös koentsyymikseen 3,5-dihydro-5-metyylidieeni-4H-imidatsol-4-onia. Fenyylialaniiniammoniakkilyaasin aktiivisuus on erityisen korkea kukinnan ja, hedelmien kypsymisen aikana sekä ympäristön aiheuttaman stressin esimerkiksi voimakkaan UV-säteilyn tai taudinaiheuttajien vuoksi.


title: Fenyylialaniiniammoniakkilyaasi

text: Fenyylialaniiniammoniakkilyaasin mekanismi ei ole täysin tiedossa, mutta se todennäköisesti mjuistuttaa histidiiniammoniakkilyaasin mekanismia. Fenyylialaniinin aminoryhmä reagoi dehydroalaniinin kaksoissidoksen kanssa ja entsyymi katalysoi tämän jälkeen eliminaatiorekatiota, jossa muodostuu kanelihappoa ja ammoniakkia. Kanelihappo on entsyymin inhibiittori eli entsyymi on niin sanotusti feedback-inhiboitu.


title: Fenyylialaniiniammoniakkilyaasi

text: Fenyylialaniiniammoniakkilyaasia voidaan käyttää valmistettaessa bioteknisesti fenyylialaniinia kanelihaposta. Entsyymin on rottakokeissa todettu olevan aktiivinen eräitä kasvaintyyppejä vastaan.


title: Jäteasema

text: Jäteasemat tai siirtokuormausasemat ovat miehitettyjä jätteiden vastaanotto- ja käsittelypaikkoja tai rakennuksia. Jäteasemat ovat korvanneet entiset lakkautetut kunnalliset kaatopaikat. Jäteasemia ylläpitävät useiden kuntien yhteisesti ja kaupunkien omistamat jäteyhtiöt.


title: Jäteasema

text: Ne ovat usein välivarastointipaikkoja jätteen käsittelyssä. Niissä kerätään useista lähteistä jätettä suurempiin yksiköihin, josta ne kuljetetaan edelleen tai jätetään paikalle, kuten maanjättöpaikoilla. Jätteet lajitellaan avonaisiin kontteihin, joihin mahtuu noin 76 kuutiometrin edestä tiivistämätöntä jätettä. Myös puristavia jätekontteja on käytössä, mutta niissä pitää olla erillinen luovutusmekanismi. Avonaisessa konttijärjestelmässä rekat tyhjentävät suoraan jätteensä kuljetuskonttiin. Puristavien jätekonttien kohdalla ne tyhjennetään jätekuiluun, josta laite nostaa tai työntää ne kuljetuskonttiin.


title: Jäteasema

text: Jäteasemat tavanomaisesti ottavat vastaan metalliromua, hyötyjätteitä, rakennusjätteitä, suurikokoisia jätekappaleita ja vaarallista jätettä. Suuret jäteasemat voivat ottaa enemmän kuin 500 tonnia jätettä päivää kohti. Jäteasemilta jätteet lähtevät poltettaviksi, kaatopaikalle, ongelmajätelaitokselle ja kierrätettäväksi. Jäteasemat sijaitsevat joskus likellä jätelaitoksia.


title: Jäteasema

text: Jätteiden tuominen jäteasemalle on maksullista. Hinta voi perustua kuutiomäärään, painoon, kappalemäärään tai ylimalkaiseen arvioon jätteen määrästä ja laadusta. Laitteet joista on maksettu kierrätysmaksu hankintavaiheessa voi jättää ilmaiseksi asemalle, niitä ovat muun muassa televisiot, tietokoneet, autonrenkaat, jääkaapit ja pakastimet. Sohvasta voi joutua maksamaan 34 euroa kappale hintana.


title: Loggerttipurje

text: Loggerttipurje on haruksilla usein aluksen runkoon tukematon neliskulmainen purje, joka kehitettiin raakapurjeen pohjalta. Loggerttipurjeen yläliesma on kiinni puomissa, jota ohjataan maston juurelta tulevan nostinköyden avulla. Sitä käytetään lähinnä perinneveneissä ja purjejollissa. Se eroaa kahvelipurjeesta siten, että se ulottuu maston etupuolelle, jonne kahvelipurje puolestaan ei ulotu.


title: Loggerttipurje

text: Nykyään suosittuun bermudatakilaan verrattuna loggerttitakiloidut veneet eivät pysty luovimaan yhtä jyrkästi tuuleen, mutta niiden vahvuuksia ovat muun muassa purjeiden nopea nostettavuus ja laskettavuus, köysistön yksinkertaisuus ja matalampi masto.


title: Loggerttipurje

text: Loggerttipurjeesta on kolme eri muunnelmaa, jotka on kuvattu ohessa.


title: Loggerttipurje

text: Eri loggerttipurjetyypeistä tämä on purjehdusominaisuuksiltaan kaikkein helpoin ja muistuttaa suurelti bermudatakilan isopurjeen ominaisuuksia. Purjeen ylä- ja alareunoissa on puomit, joiden välissä neliskulmainen purje on. Alaliesman puomissa on kiinni jalusköysi, jolla purjetta hallitaan. Tasapainotettu loggerttipurje soveltuu erityisesti purjehtimiseen kapeilla vesillä, kuten saaristossa, järvillä ja joilla, koska se mahdollistaa vendan tekemisen yksinkertaisesti ja nopeasti verrattuna muuntyyppisiin logerttipurjeisiin. Nykyään tasapainotetun loggerttipurjeen voi löytää esimerkiksi SCAMP-veneestä tai François Vivierin suunnittelemista ranskalaisia perinneveneitä mukailevista moderneista purjejollista.


title: Loggerttipurje

text: Kun tasapainotetusta loggerttipurjeesta () jätetään pois alapuomi ja jalusköysi kiinnitetään purjeen jaluskulmaan ja halssikulma veneen keulan tuntumaan, saadaan seisova loggerttipurje. Sen hallitseminen vaatii taitoa ja fyysistä voimaa. Jiippiä tai vendaa tehdessä jalusköysi irrotetaan sivukannella olevasta helasta ja siirretään vastakkaisen sivukannen helaan. Myötätuuleen purjehdittaessa purjeen alaliesmassa yleensä käytetään irrotettavaa puomia tai airoa, jotta purjeen muoto säilyisi. Seisovan loggerttipurjeen suurin etu on sen yksinkertaisuus, mikä nopeuttaa takilan pystyttämistä ja laskemista. Tämä on toivottu ominaisuus, jos venettä halutaan alkaa soutamaan tuulessa, jolloin ilmanvastus tulee saada mahdollisimman pieneksi. François Vivierin tekemien kokeiden mukaan tuulenvastuksen vaikutus mastoon on suunnilleen yhtäsuuri kuin sen vaikutus runkoon. Koska seisovassa loggerttipurjeessa ei ole alaliesmaassa puomia, ei vendaa tai jiippiä tehdessä ole vaaraa sen osumisesta miehistön jäseniin. Monet François Vivierin veneet ovat tehneet seisovan loggerttipurjeen uudelleen tunntetuksi ympäri maailmaa. Hänen luomuksistaan bretagnelaisia kalastajaveneitä mukaileva Ilur on tällä hetkellä suosituin.


title: Loggerttipurje

text: Pudotettava loggerttipurje muistuttaa läheisesti seisovaa loggerttipurjetta, mutta purjeen etuliesma työntyy edemmäksi mastoa. Vendaa tai jiippiä tehtäessä purje täytyy pudottaa, puomi tulee siirtää maston vastakkaiselle puolelle ja purje nostaa uudelleen. Tämän takia tämä purjetyyppi soveltuu parhaiten vesialueelle, jolla halssit ovat pitkiä.


title: Information

text: Information on Jukka Haurun esikoisalbumi, joka julkaistiin vuonna 1972 levymerkillä Finnlevy (SFLP 9531).


title: Information

text: Kaikki kappaleet kirjoittanut Jukka Hauru.


title: Cloud Nine

text: Cloud Nine on norjalaisen DJ Kygon debyyttialbumi, joka julkaistiin 13. toukokuuta 2016.


title: Cloud Nine

text: Albumilta on julkaistu neljä singleä: "Firestone", "Stole the Show", "Nothing Left" ja "Stay". Kaikki singlet ovat sijoittuneet Norjan singlelistalla ensimmäiseksi viimeistä lukuun ottamatta, joka oli toinen.


title: Cloud Nine

text: Albumi debytoi Suomen virallisen listan sijalla 5.


title: Hear Them Calling

text: Hear Them Calling (isl. "Raddirnar", suom. "Kuulen niiden kutsuvan") on islantilaisen laulajan Greta Salómen kappale, jolla hän edusti maataan .


title: Hear Them Calling

text: Kappale kilpaili Eurovision laulukilpailun ensimmäisessä semifinaalissa, jossa se sai 51 pistettä, jäi sijalle 14 eikä päässyt finaaliin.


title: Taidevintti

text: Taidevintti oli vuosina 1965-1977 Porissa toiminut kunnallinen taidegalleria. Se toimi tulli- ja pakkahuoneen, nykyisen Porin taidemuseon yläkerrassa. Tuolloin Taidevintin osoite oli Itäinen Raatihuoneenkatu 1. Satamalautakunta oli luovuttanut tilan Porin kaupungin kulttuurilautakunnan käyttöön. Taidevintistä kehkeytyi vapaan kulttuuritoiminnan kokoontumispaikka ja taidenäyttelytila. Sen toiminnasta vastasi isäntänä Sulo A. Savo. Hän kertoo vuoden 1965 toimintakertomuksessa, että ""Kuluvan vuoden alussa ovensa avannut Taidevintti sai aikaan huomattavan vilkkaan näyttelykauden keväällä. Porin eloisa vilkkaus oli jotain uutta ja harvinaista, ja tulee epäilemättä vaikuttamaan elvyttävästi koko laajassa kulttuurikentässä.""


title: Taidevintti

text: Näyttelytilat olivat sekä aloittelevien että ammattitaiteilijoiden käytettävissä. Suuri osa Porin kaupungin taidekokoelman teoksista hankittiin Taidevintin näyttelyistä. Ensimmäisenä toimintavuonna julkisia näyttelyitä pitivät taiteilijat Aarne Elonmaa, Immo Tuominen, Sulo Salmi, Oiva Virta, Veikko Pietilä, Pauli Vuorisalo, Atte Vuoristo, Ensio Lamberg, Anja Karkku-Hohti sekä Porin Työväen Kuvataiteen Ystävät ja Manuscript -63. Vuonna 1967 toimintaan saatiin kansainvälistä sävyä, kun näyttelyitä pitivät myös Goethe-instituutti ja DDR-Kulturzentrum, joista jälkimmäinen esitteli DDR:n koululaitosta. Vuonna 1969 Taidevintin toimintaperiaatteita tarkistettiin Kulttuurilautakunnan toimesta: Taidevintin isännälle (valvojalle) annettiin oikeus olla hyväksymättä kaikkia näyttelyaikaa hakeneita, ""jos voidaan ajatella sen jäävän tasollisesti liian alas. Tällöin on asia kuitenkin alistettava lautakunnan lopullisesti päätettäväksi, ja lautakuntakin kuulee, mikäli se on mahdollista, tällaisissa kysymyksissä Porin kaupungin kuvataidelautakuntaa"". Kuitenkin Taidevintin toimintaperiaatteisiin kuului, että kukin taiteilija tai taiteen harrastaja vastasi omalla kritiikillään näyttelystään.


title: Taidevintti

text: Heti ensimmäisenä toimintavuonna Taidevinttiä käytti kokoontumistilana kymmenen yhdistystä: Porin taiteilijaseura, Satakunnan kuvataiteilijat, Porin työväen Kuvataiteen Ystävät, Porin Saskiat, Manuscript -63, Porin Teatterikerho, Porin Teiniteatteri, Porin Seudun Työväen Sivistysjärjestö, Porin Jazz-kerho, Porin Sadankomitea. Vuonna 1967 mukana olivat myös Jazz Pori-66, Porin piirustuskoulu, Porin Shakinystävät, TSL:n Porin seudun opintojärjestö. Porin Satuteatteri ja Porin Kesäteatteri olivat mukana käyttäjäkunnassa vuonna 1969.


title: Jiippi

text: Jiippi eli myötäkäännös tarkoittaa purjealuksen kääntämistä toiselle halsille myötätuulen kautta siten, että puomi heilahtaa veneen toiselle puolelle. Kovassa tuulessa heilahtaminen voi olla hyvin raju, minkä takia kapteeni voi katsoa turvallisemmaksi tehdä ämmänkäännöksen, jossa käännös tehdään vastatuulen kautta. Jiippiä tehtäessä miehistön tulee varoa puomin osumistä päähän.


title: Saksa Brothers

text:
Saksa Brothers on viiden veljeksen Miehikkälässä 1969 perustama laulu ja soitinyhtye. Yhtye voitti suomenmestaruuden Nuorison Taidetapahtumassa Jyväskylässä tanssiyhtyeiden sarjassa 1972. Saksa Brothers on tehnyt kolme LP levyä, jotka kaikki pohjautuivat pääosin veljesten omiin sävellyksiin ja sanoituksiin.
Ensimmäinen ”Rankka päivä” MMLP-9 julkaistiin Jukka Kuoppamäen Satsanga levy-yhtiön tuottamana vuonna 1974. Tuolta levyltä nousi radiosoittojen suosikeiksi veljesten omat kappaleet Koulupoika ja Rankka päivä, sekä Seppo Paakkunaisen sävellys ja Jussi Saksan sanoitus Rakkauden laulu sekä Jukka Kuoppamäen Rakkautta ensi kertaa.


title: Saksa Brothers

text: Seuraavan pitkäsoittolevyn SBLP001 veljekset tuottivat itse ja sen nimeksi tuli yksinkertaisesti ”Saksa Brothers”. Levy äänitettiin samaisessa Microvox studiossa Lahdessa 27-29. heinäkuuta 1976. Levyn kaikki kappaleet olivat Jussin sävellyksiä sekä sanoituksia ja Harrin sovittamia. Levyn ehkä soitetuin kappale radiossa oli englanninkielinen Is It Love.


title: Saksa Brothers

text: Yhtyeen kolmas SBC-015-LP-levy ”Myötätuuleen” äänitettiin vasta kahdeksaa vuotta myöhemmin veljesten omassa SBC-Farm studiossa vuonna 1984. Tuolta levyltä suosituimmiksi nousivat kappaleet Kaikki uudelleen, Vihreä maa ja Myötätuuleen, kaikki veljesten omia kappaleita.


title: Saksa Brothers

text: Yhtye keikkaili aktiivisesti ympäri Suomea aina vuoteen 1985 asti. Aktiiviuran aikana yhtye toimi myös taustabändinä useille suomalaisille huippuartisteille, kuten esimerkiksi Tapani Kansa, Lea Laven, Paula Koivuniemi, Katri Helena, Berit, Jukka Kuoppamäki, Eini, Meiju Suvas, Reijo Taipale, Matti Esko ym.


title: Saksa Brothers

text:
Veljekset harrastavat edelleen musiikkia, mutta esiintyvät harvemmin ja pienemmissä kokoonpanoissa.http://www.musiikkiympyra.fi/saksa-brothers-levy-40-vuotta/
http://www.rocket-records.com/satsanga
https://www.discogs.com/artist/1176701-Saksa-Brothers


title: Sakari Saksa

text: Sakari Voitto Valentin Saksa (s. 18. helmikuuta 1957 Miehikkälä) on suomalainen elokuvaohjaaja, tuottaja, muusikko ja toimitusjohtaja omistamissaan yrityksissä VistaFilms Oy ja Mediaympyrä Oy.


title: Sakari Saksa

text: Muusikkona hänet tunnetaan vuonna 1969 Miehikkälässä perustetun Saksa Brothers veljesyhtyeen basistina nimellä Voitto Saksa. Yhtyeessä Saksa suunnitteli ja rakensi äänitekniikan. Saksa Brothers voitti Nuorison taidetapahtumassa Suomen mestaruuden tanssiyhtyeiden sarjassa vuonna 1972 Jyväskylässä. Saksa Brothers levytti omaa musiikkia, mutta yhtye toimi myös taustabändinä useille suomalaisille huippuartisteille, kuten Tapani Kansa, Irwin Goodman, Lea Laven, Paula Koivuniemi, Katri Helena, Berit, Jukka Kuoppamäki, Eini, Meiju Suvas, Reijo Taipale, Matti Esko ym.


title: Sakari Saksa

text: Myöhemmin Sakari Saksa on toiminut äänitarkkailijana Yleisradiossa sekä musiikkistudioyrittäjänä SBC Studiossa.


title: Sakari Saksa

text: Vuonna 1985 Sakari Saksa perusti yhdessä veljiensä kanssa SBC Radio nimisen paikallisradiokanavan Kouvolaan. Tämä oli kolmas paikallisradio Suomessa Radio Lakeuden ja Radio Cityn jälkeen. Vuonna 1987 hän siirtyi uuden Kotkassa aloittaneen Radio Lokin perustamisvaiheen toimitusjohtajaksi. Sakari Saksa vaikutti 1980-luvulla myös Suomen Paikallisradioliiton hallituksen jäsenenä.


title: Sakari Saksa

text:
Vuonna 1988 Saksa siirtyi radioalalta Kouvolan Sähkölaite konsernin toimitusjohtajaksi. Vuonna 1992 hän aloitti Haminassa kovassa nousussa olleen matkapuhelinalan yrityksen nimeltään Matkapuhelin. Yritys menestyi hyvin ja se liittyi Telering-ketjuun. Vuonna 1995 yritys valittiin Suomen parhaimmaksi Telering-myymäläksi. Yritys kasvoi nopeasti ja 2000-luvun alussa myymälöitä oli Haminan lisäksi Kotkassa, Kouvolassa ja Lahdessa.
Vuonna 2003 Saksa myi puhelinliiketoiminnan ja palasi takaisin audiovisuaaliseen liiketoimintaan. Perustamassaan Mediaympyrä Oy:ssä Saksa tuotti yritysvideoita, televisiomainoksia sekä televisio-ohjelmia. Saksa myös kouluttautui työssään audiovisuaalisen viestinnän tutkinnoilla ensin laaja-alaiseen osaamiseen, mutta erikoistui myös ohjaajaksi.


title: Sakari Saksa

text:
Elokuvatuotantoyhtiön VistaFilms Oy Saksa perusti vuonna 2014. Yhtiön ensimmäinen tuotanto on pitkä dokumenttielokuva ”Danny”, jonka valmistelut Saksa aloitti jo vuonna 2013. Sakari Saksan ohjaama elokuva valmistuu vuonna 2016.
Saksa Brothers ”Vihreä maa” (musiikkielokuva 16 mm filmille) käsikirjoitus ja ohjaus. 1984


title: Sakari Saksa

text: SBC Radio (elokuvateatterimainos 35 mm filmille) käsikirjoitus ja ohjaus. 1986


title: Sakari Saksa

text: SBC Radio Hollywoodissa (elokuvateatterimainos 35 mm filmille) käsikirjoitus, ohjaus ja kuvaus. 1987


title: Sakari Saksa

text: Kouvolan Sähkölaite (elokuvateatterimainos 35 mm filmille) käsikirjoitus ja ohjaus. 1988


title: Sakari Saksa

text: Useita televisiomainoksia 16 mm filmillä ja Betacam videolla. Käsikirjoitus ja ohjaus. 1988-2000


title: Sakari Saksa

text: Aikuisena ylioppilaaksi (lyhytelokuva) käsikirjoitus, ohjaus, kuvaus ja leikkaus. 2006


title: Sakari Saksa

text: Pelle Miljoona (konserttitaltiointi ja dokumenttielokuva) tuottaja ja ohjaaja. 2006


title: Sakari Saksa

text: Liimapalkin synty (lyhyt mainoselokuva) käsikirjoitus, ohjaus, kuvaus ja leikkaus. 2006


title: Sakari Saksa

text: Maailman tehokkain betonielementtitehdas (mainoselokuva) käsikirjoitus, ohjaus, kuvaus ja leikkaus. 2007


title: Sakari Saksa

text: Hissikuilumuottilinjasto (mainoselokuva) käsikirjoitus, ohjaus, kuvaus ja leikkaus. 2008


title: Sakari Saksa

text: Betoniasema (mainoselokuva) käsikirjoitus, ohjaus, kuvaus ja leikkaus. 2009


title: Sakari Saksa

text: Noin sata televisiomainosta eri TV-kanaville sekä noin 20 lyhyttä yrityselokuvaa ja musiikkivideota. 2006-2015


title: Sakari Saksa

text: Itäisen Suomenlahden kansallispuisto (lyhytelokuva, Metsähallitus) käsikirjoitus, ohjaus, kuvaus ja leikkaus. 2010-2011


title: Sakari Saksa

text: Kahdeksantoista lyhytelokuvaa saaristosta. (Metsähallitus) käsikirjoitus, ohjaus, kuvaus ja leikkaus. 2010-2011


title: Sakari Saksa

text: Sata makeaa vuotta (Suomen Sokeri 100 vuotta, juhlavideo) kuvaus, animaatiot ja leikkaus. 2012


title: Sakari Saksa

text:
Hamina Tattoo (pitkä konserttitaltiointi) ohjaus ja leikkaus. 2012
Hamina Tattoo (tunnin tv-ohjelma) käsikirjoitus, ohjaus, kuvaus ja leikkaus. 2012


title: Sakari Saksa

text:
Erikoisen kirurgin sirkus (lyhytelokuva) käsikirjoitus, ohjaus, kuvaus ja leikkaus. 2012
Siirrettävä betonielementtitehdas (mainoselokuva) käsikirjoitus, ohjaus, kuvaus ja leikkaus. 2013


title: Sakari Saksa

text: Danny (pitkä dokumenttielokuva) käsikirjoitus, ohjaus, kuvaus ja äänitys. 2013-2016


title: Sakari Saksa

text: Forever (mainoselokuva) ohjaus, kuvaus ja leikkaus. 2016


title: Lauri Ratia

text: Lauri Ratia (s. 21. toukokuuta 1946) on suomalainen yritysjohtaja ja hallitusammattilainen. Hän on koulutukseltaan diplomi-insinööri. Hänelle on myönnetty teollisuusneuvoksen arvo.


title: Lauri Ratia

text: Ratia on ollut Lohja-Rudus-konsernin toimitusjohtaja 1994–2006 ja luottamustehtävissä Edita Oyj:n hallituksen puheenjohtajana 2005–2013, VR-Yhtymän hallituksen puheenjohtajana vuoteen 2008–2011 ja Spondan hallituksen puheenjohtajana 2007–2013. Vuosina 1981–1987 hän toimi Yhdysvalloissa Nokia Inc:n toimitusjohtajana ja sen jälkeen konsernin yrityssuunnittelujohtajana. Terrafame Oy:n hallituksen puheenjohtaja hän on ollut vuodesta 2015.


title: Lauri Ratia

text: Tammikuussa 2019 vaikeuksissa oleva Stockmann nimitti kriisijohtajana tunnetun Ratian hallituksensa puheenjohtajaksi.


title: Stade Bollaert-Delelis

text: Stade Bollaert-Delelis on jalkapallostadion Lensin kaupungissa. Stadion on avattu heinäkuussa 1933, mutta se remontoitiin jalkapallon EM–kilpailuja varten ja avattiin uudelleen vuonna 2015. Stadionille mahtuu 35 000 katsojaa. Jalkapalloseura RC Lens käyttää sitä kotistadioninaan. Stadionia on käytetty myös jalkapallon MM–kilpailuissa 1998 sekä rugbyn maailmanmestaruuskilpailuissa.


Qiandongnanin miaojen ja dongien autonominen prefektuuri (, pinyin: Qiándōngnán Miáozú Dòngzú Zìzhìzhōu) on autonominen prefektuuri Kiinan Guizhoun maakunnan kaakkoisosassa. Prefektuurin pinta-ala on 30 278 neliökilometriä ja väkiluku 3,48 miljoonaa (vuonna 2010). Prefektuurin päähallintopaikka on piirikuntatason kaupunki Kaili, jonka keskusta sijaitsee linnuntietä noin 135 kilometriä maakunnan pääkaupunki Guiyangista itään.


title: Qiandongnanin miaojen ja dongien autonominen prefektuuri

text: Prefektuurin nimessä "Qian" on Guizhoun maakunnan lyhennenimi, ja "dongnan" merkitsee "kaakkoa", eli nimi viittaa prefektuurin sijaintiin Guizhoun maakunnassa.


text: Autonominen prefektuuri rajoittuu pohjoisessa Zunyin ja Tongrenin, idässä Huaihuan ja etelässä Liuzhoun ja Hechin prefektuuritason kaupunkeihin, sekä lännessä Qiannanin autonomiseen prefektuuriin.


text: Piirikuntatasolla autonominen prefektuuri jakautuu yhteen piirikuntatason kaupunkiin ja 15 piirikuntaan.


text: Vuoden 2012 lopussa autonomisessa prefektuurissa asui 33 etnista ryhmää ja 3 472 700 henkilöä, josta vähemistökansojen edustajia on 78,27% (miaoja 41,57%, dongeja 28,99%).


text: Vuoden 2012 lopussa kuitenkin 4 592 200 henkilöllä on "hukou" (kotikuntaoikeus) autonomisessa prefektuurissa. Eli näyttää siltä, että yli miljoona ihmistä muuttaa muihin paikkoihin (yleensä isoihin kaupunkeihin) siirtotyöläisenä ilman asuinpaikojen pysyvää asumisoikeutta.


title: ABM-1 Galosh

text:
ABM-1 Galosh ( neuvostokoodi A-350 ) oli Neuvostoliiton ensimmäinen ABM.
Ohjus oli A-35-ohjustorjuntaärjestelmän osa. Se oli varustettu suurella ydinkärjellä, niin kuin amerikkalainen vastineensa Nike Zeus. Ohjusta ohjattiin puoliaktiivisella maatutkalla.
Ohjuksen sauraajajärjestelmät olivat 70-luvun ABM-3 Gazelle ja 80-luvun ABM-4 Gorgon.


title: ABM-1 Galosh

text: Ohjusjärjestelmän kehittely aloitettiin 1958 ja sitä alettiin kokeilla 1962. Ohjuksesta kehitettiin edelleen 1974 uudenaikaistettu malli A-350R ja 1978 ABM-1B, venäläinen järjestelmänimi A-35M.


title: ABM-1 Galosh

text: Ohjus kantoi jopa 350 km ja pystyi nousemaan avaruuteen, 120 km:n korkeuteen.


title: ABM-1 Galosh

text: Ydinkärki oli 2–3 km. Ohjuksia sijoitettiin lopulta 64 kappaletta 32:een paikkaan kahdeksalla tutka-asemalla.


title: LIM-49 Nike Zeus

text:
LIM-49 Nike Zeus oli varhainen Yhdysvaltain mannertenvälisten ohjusten torjuntaohjus. Ohjuksen B-versiossa oli suurempi ydinkärki, ja se soveltui myös satelliittien tuhoamiseen.
Nike Zeus oli myöhemmän Spartanin pohjana.


title: LIM-49 Nike Zeus

text: Ensimmäinen Nike Zeus laukaistiin 1959. Ensi kertaa ohjus torjui mannertenvälisen ohjuksen onnistuneesti vuonna 1962 tehdyssä kokeessa. Mutta Yhdysvaltain puolustusministeriö hylkäsi hankkeen 1963. Silti Yhdysvallat jatkoi Niken kehittelyä NIke-X-ohjelmassa. Siinä paranneltiin tutkia, tietokoneita ja ohjuksen pinnan sietolämpötiloja. Niinpä vuonna 1967 armeija alkoi kehitellä LIM 49 Spartania, joka valmistui 1975.


title: Maa on niin kaunis (albumi)

text: Maa on niin kaunis on Jari Sillanpään vuonna 2000 julkaisema toinen joululevy. Albumi on Sillanpään albumijulkaisuista ainut, joka ei ole noussut lainkaan Suomen viralliselle albumilistalle.


title: Maa on niin kaunis (albumi)

text: Albumin kansikuva on Sillanpään itsensä suunnittelema.


title: Maa on niin kaunis (albumi)

text: Albumin mukana olevassa vihkosessa on useiden kappaleiden nimet väärin Sillanpään graafikolle tekemän kepposen vuoksi. Esimerkiksi kappaleen ”Joulu, loisteesi luo” nimi on muodossa ”Joulu, loisteesi”. Lyhentyneiden nimien lisäksi esimerkiksi albumin nimikappale ”Maa on niin kaunis” on nimetty ”Mä oon niin kaunis” -nimelle. Albumista ei tuolloin ehditty ottamaan uutta painosta, sillä se olisi muuten myöhästynyt joulumyynnistä.


title: LIM-49 Spartan

text:
LIM-49A Spartan oli Yhdysvaltain armeijan mannertenvälisten ohjusten torjuntaohjus. Ohjus pohjautui aiempaan Nike Zeus-ohjukseen. Ohjus otettiin käyttöön 1975. Se ehti olla sijoitettuna vain muutamia kuukausia.
Se oli Safeguard-ohjelman osa. Spartanilla oli tarkoitus torjua avaruudessa lentäviä mannertenvälisiä ohjuksia.


title: LIM-49 Spartan

text:
Ohjuksessa oli suuri 5 MT ydinkärki.
Kantomatka 740 km, ohjus pystyi nousemaan 560 km:n korkeuteen.


title: A-135

text: A-135 Samolet (Naton koodinimi ABM-3) "Moskovan järjestelmä" oli vuodesta 1995 käytössä ollut venäläinen stategisten ohjusten torjuntajärjestelmä. Sen tarkoitus on suojata Moskovaa ydinhyökkäykseltä. Siinä oli Yhdysvaltain järjestelmän tapaan ilmakehässä tapahtuva ja avaruudessa tapahtuva torjunta. 2000-luvulla ABM 4 jäi pois, ja niinpä järjestelmässä on mukana enää ilmakehässä tapahtuva torjunta ABM 3-ohjuksilla.


title: A-135

text:
Ilmakehään saapuvat ohjukset oli määrä torjua 53T6 (Yhdysvaltain puolustusministeriön tunnus ABM-3, Naton koodinimi Gazelle, SH-08) ohjuksilla. Ohjuksen toinen nimitys A-135 Samolet. Nämä kiinteäpolttoaineiset ohjukset lensivät 80 km:n päähän laukaisupaikastaan sivu- ja korkeussuunnassa. Voi tuhota kohteensa 10–40 km:n päästä. Taistelukärki 10 kt tai kineettinen kärki. Ohjuksen nopeus oli jopa Mach 17.
Ohjus suunniteltiin 1978 ja sitä alettiin tuottaa 1988. Ohjusta alettiin sijoittaa käyttöön 1995.
Ohjus muistuttaa Yhdysvaltain Sprint-ohjusta.
Ohjuksen tutkajärjestelmä oli Don 2N (Nato: "Pill Box").
Ydinkärkiin perustuvan järjestelmän rasite on se, että torjuntaohjustan omat ydinkärjet vaarantavat Moskovan räjähtäessään lähellä kaupunkia.


title: A-135

text: Avaruudessa tapahtuva torjunta oli määrä tehdä 51T6-ohjuksella, jonka Nato-koodinimi on Gorgon ja myös SH-11. Tämä ohjus sijoitettiin käyttöön 1983/1984. Ohjus kantoi noin 350 km. Ydinkärki 1 MT. Moskova veti nämä ohjukset pois käytöstä vuoteen 2007 mennessä.


title: A-135

text: Moskova on täydentänyt pääkaupungin puolustusta mm. S-300 ja S-400 ohjuksilla.


title: Stade Geoffroy-Guichard

text: Stade Geoffroy-Guichard on jalkapallostadion Saint-Étiennen kaupungissa. Stadion avattiin syyskuussa 1931. Sinne mahtuu 42 000 katsojaa. Se on AS Saint-Étiennen kotistadion. Stade Geoffroy-Guichard oli yksi jalkapallon MM–kilpailujen 1998 pelipaikoista. Siellä pelataan myös neljä EM–kilpailujen 2016 otteluista.


title: Stadium Municipal

text: Stadium Municipal on jalkapallostadion Toulousen kaupungissa. Stadion avattiin kesäkuussa 1937, mutta se remontoitiin jalkapallon EM–kilpailuja 2016 varten. Sinne mahtuu 33 000 katsojaa. Se on Toulouse FC:n kotistadion. Stadium Municipal oli yksi jalkapallon MM–kilpailujen 1998 pelipaikoista. Siellä pelataan myös neljä EM–kilpailujen 2016 otteluista.


title: Georg Michael Telemann

text: Georg Michael Telemann (latv. Georgs Mihaels Tēlemanis) (20. huhtikuuta 1748 Plön – 4. maaliskuuta 1831 Riika) oli saksalais-latvialainen kirkkomuusikko ja säveltäjä. Georg Michaelin jäätyä isättömäksi vuonna 1755 isoisä Georg Philipp Telemann otti hänet kasvatettavakseen ja antoi hänelle musiikillisen koulutuksen. Isoisän kuoltua kesäkuussa 1767 Georg Michael Telemann hoiti tämän kanttorinvirkaa Hampurissa, kunnes virkaan valittu Carl Philipp Emanuel Bach saapui kaupunkiin maaliskuussa 1768. Vuonna 1770 Telemann aloitti teologian opinnot Kielin yliopistossa, mutta jätti ne kesken ja toimi sittemmin opettajana Hampurissa, kunnes sai kiinnityksen Riikaan kanttoriksi ja sikäläisen katedraalikoulun opettajaksi.


title: Georg Michael Telemann

text: Vuosina 1776–1827 Telemann esitti Riiassa isoisänsä passioita ja muita kirkollisia laulusävellyksiä, joiden käsikirjoitukset kuuluivat hänen kotikirjastoonsa. Näitä esityksiä varten hän sovitti teoksia lisäten välisoittoja ja lyhentäen evankelistan osuuksia ja miedontaen librettojen värikkäimpiä ilmaisua. Telemannin oma sävellystuotanto on isoisänsä vastaavaan verrattuna huomattavan vähäinen. Tyylillisestikin se on pelkistetympää, osin Telemannilla käytettävissä olleen riikalaisesittäjistön pienuuden takia, osin aikakauden aiempaa yksinkertaisempiin keinovaroihin nojautuvalla kauneudentavoittelullaan.


title: Georg Michael Telemann

text: Telemannin tuotanto koostuu yhtäältä kantaateista (muiden muassa "Hamburg! Deutschlands Pflegerin" C. P. E. Bachin virkaanastujaisiin), anthemeista (kymmenen kappaletta Königsbergissä ja Leipzigissa vuonna 1785 julkaistussa "Beytrag zur Kirchenmusik" -kokoelmassa), koraalisovituksista ("Rigisches Choralbuch", 1800; "Sammlung alter und neuer Choral-Melodien für das seit dem Jahr 1810 in die evangelisch-lutherischen und reformirten Kirchen in Riga und in Livland eingeführte Neue Gesangbuch", Riga: bei Julius Conrad Daniel Müller, 1812) ja muista laulusävellyksistä, toisaalta urkusävellyksistä ja koraalipohjaisista orkesteriteoksista.


title: Poli Genova

text: Poli Plamenova Genova (, s. 10. helmikuuta 1987 Sofia) on bulgarialainen laulaja.


title: Poli Genova

text: Genova edusti Bulgariaa vuoden 2011 Eurovision laulukilpailussa kappaleella "Na inat". Hän jäi semifinaalissaan 12:nneksi, eikä selviytynyt loppukilpailuun. Genova valittiin uudelleen Bulgarian edustajaksi vuonna 2016, jolloin hän tällä kertaa selvisi finaaliin kappaleellaan "If Love Was a Crime" ja sijoittui koko kilpailussa neljänneksi.


title: Poli Genova

text: Genova toimi vuoden 2015 lasten Eurovision laulukilpailun juontajana.


title: Nika Kotšarov & Young Georgian Lolitaz

text: Nika Kotšarov & Young Georgian Lolitaz on georgialainen indie rock -yhtye, joka on toiminut vuodesta 2000 lähtien.


title: Nika Kotšarov & Young Georgian Lolitaz

text: Yhtye edusti Georgiaa vuoden 2016 Eurovision laulukilpailussa kappaleella "Midnight Gold". He kilpailivat Eurovision laulukilpailun toisessa semifinaalissa, jossa he sijoittuivat yhdeksänneksi 123 pisteellä ja pääsivät finaaliin. Finaalissa he saivat 104 pistettä ja saavuttivat sijan 20.


title: Nika Kotšarov & Young Georgian Lolitaz

text: Yhtyeeseen kuuluu neljä jäsentä:


title: Grasshopper (raketti)

text:
Grasshopper oli yhdysvaltalaisen SpaceX:n koeraketti, jonka tavoitteena on kehittää täysin uudelleenkäytettävä kantoraketti. Ensimmäiset kokeilut suoritettiin vuonna 2012.
Grasshopper oli pohjimmiltaan modifioitu Falcon 9 -raketin ensimmäinen vaihe, koostuen yhdestä Merlin 1D -moottorista sekä kiinteästä laskeutumistelineestä. Grasshopper demonstroi matalan korkeuden leijumista moottorin varassa, kontrolloidun pystysuoran nousun ja laskeutumisen sekä hallittua liikkumista sivuttaissuuntaisesti. Grasshopper lensi kaiken kaikkiaan kahdeksan kertaa, joista jokainen oli onnistunut lento. Viimeisen lentonsa se teki lokakuussa 2013, lentäen 744 metriä ja laskeutuen onnistuneesti lennon päätyttyä.


title: Dami Im

text: Dami Im (, s. 17. lokakuuta 1988 Etelä-Korea) on eteläkorealaissyntyinen australialainen laulaja.


title: Dami Im

text: Im muutti perheensä kanssa yhdeksänvuotiaana synnyinmaastaan Brisbaneen, Australiaan. Hän nousi julkisuuteen "The X Factor Australia" -kykyjenetsintäkilpailun viidennen kauden voittajana


title: Dami Im

text: Im edusti Australiaa vuoden 2016 Eurovision laulukilpailussa Tukholmassa kappaleella "Sound of Silence". Hän selviytyi toisesta semifinaalista loppukilpailuun ja tuli finaalissa toiseksi. Hän sai pisteitä yhteensä (puhelin-ja tuomariäänet) 511.


title: Aleksandr Barabanov

text: Aleksandr Barabanov (s. 17. kesäkuuta 1994) on venäläinen jääkiekkohyökkääjä ja olympiavoittaja, joka edustaa KHL-seura SKA Pietaria.


title: Gravastar

text:
Gravastar on hypoteettinen taivaankappale, joka on vaihtoehtoinen selitys mustille aukoille.
Niiden ajatellaan olevan tiheitä massakeskittymiä, joita pitää koossa pimeästä energiasta koostuva ydin. Nillä ei ole mustien aukkojen tapaan tapahtumahorisonttia, mutta fotonit voivat jäädä kiertämään niitä valokehäksi kutsutulle ympyräradalle.


title: Gravastar

text: Nimi gravastar tulee sanoista "Gra"vitational "Va"cuum "Star".


title: Heikki Talvela

text: Veli Heikki Johannes Talvela (25. kesäkuuta 1924 Tuusula – 27. huhtikuuta 2016 Tuusula) oli suomalainen agronomi, maanviljelijä ja sotaveteraani. Hänelle myönnettiin maanviljelysneuvoksen arvonimi. Hän oli Maanomistajain Liiton puheenjohtaja ja Keskusosuusliike Hankkijan hallituksen maanviljelijäjäsen. Hän perusti oman sotaperinnemuseon.


title: Roberto Visentini

text: Roberto Visentini (s. 2. kesäkuuta 1957 Gardone Riviera, Lombardia) on italialainen maantiepyöräilijä, joka kilpaili ammattilaisena 1978–1990. Hän voitti Italian ympäriajon 1986. Hän saavutti suuren osan voitoistaan aika-ajoetapeilla


title: Roberto Visentini

text: Visentini voitti vuoden 1986 Italian ympäriajon minuutin ja kahden sekunnin erolla Giuseppe Saronniin. Kolme vuotta aiemmin hän oli sijoittunut Italian ympäriajossa toiseksi minuutin ja seitsemän sekuntia Saronnille hävinneenä. Hän voitti Italian ympäriajossa kaikkiaan viisi etappia, joista kolme oli aika-ajoja. Espanjan ympäriajossa hän voitti kaksi aika-ajoetappia. Hän voitti Tirreno–Adriaticon kokonaiskilpailun 1986.


title: Roberto Visentini

text: Lähteet: Cycling Archives, CycleBase, Pro Cycling Stats


title: Praia a Mare

text: Praia a Mare on kunta Cosenzan maakunnassa Calabrian hallintoalueella Etelä-Italiassa Tyrrhenanmeren rannikolla. Kunta rajoittuu pohjoisessa Nocejokeen, joka on samalla Calabrian ja Basilicatan rajajoki. Praia a Mare on vanha kalastaja- ja maanviljelyskylä, joka on nykyään suosittu matkailukohde.


title: Praia a Mare

text: Kunnan maisemaa hallitsee sen edustalla oleva saari Isola di Dino. Saaressa on useita meriluolia, joista suurimmat ovat "Grotta Azzurra" (Sininen luola) ja "Grotta del Leone" (Leijonan luola). Leijonan luola on saanut nimensä luolassa olevasta kivestä, joka muistuttaa makuulla olevaa leijonaa. Kunnan alueella mantereella olevista meriluolista tunnetuin on "Grotta delle Sardine" (Sardiiniluola), jossa on kalastettu runsaasti sardiineja verkoilla.


title: Praia a Mare

text: Muita nähtävyyksiä ovat 1300-luvulta peräisin oleva normannien rakentama linna "Rocca di Praia" sekä 15 metriä korkea vartiotorni "Torre di Fiuzzi", joka on rakennettu rantakalliolle, mistä on ollut hyvä paikka tarkkailla meriliikennettä.


title: Most Wanted (pilottijakso)

text: Most Wanted on Jeffrey Bellin ja Paul Zbyszewskin luoma yhdysvaltalainen ABC-kanavan tilaama esittämätön pilottijakso, joka perustuu Marvel Comicsin sarjakuvahahmoihin Bobbi Morse ja Lance Hunter. Se sijoittuu Marvel Cinematic Universeen (MCU), jakaen tarinallisen jatkumon sen elokuvien ja muiden televisiosarjojen kanssa. "S.H.I.E.L.D. Agentit" -sarjan spin-offiksi suunnitellun pilotin käsikirjoittivat Bell ja Zbyszewiski, ohjasi Billy Gierhart, ja tuottivat ABC Studios sekä Marvel Television.


title: Most Wanted (pilottijakso)

text: Pilotti keskittyy entisen pariskunnan ja entisten S.H.I.E.L.D.-agenttien, Bobbi Morse ja Lance Hunter, maanpakoon. Yrittäessään selvittää heitä vastaan juoniteltua salaliittoa, he tekevät vastahakoisen sopimuksen Dominic Fortunen kanssa. Adrianne Palicki ja Nick Blood uusivat Morsen ja Hunterin roolit sarjasta "S.H.I.E.L.D. Agentit", ja Fortunea näyttelee Delroy Lindo. Pilotin muita päänäytelijöitä olivat Fernanda Andrade ja Oded Fehr.


title: Most Wanted (pilottijakso)

text: Matkijalintuun (Morse) keskittyvä televisiosarja oli suunnitteilla ABC Family-kanavalle heinäkuussa 2011, mutta sitä ei koskaan toteutettu. Hahmo esiintyi myöhemmin "S.H.I.E.L.D. Agentit" -sarjan toisella tuotantokaudella Hunterin kanssa,ja kaksikkoon keskittyvää spin-off -sarjaa "S.H.I.E.L.D. Agenteille" alettiin suunnitella huhtikuussa 2015. Sarja olisi keskittynyt toisen tuotantokauden päätösjakson tapahtumien seurauksiin, mutta ABC perui projektin. Elokuussa 2015, sarjaa alettiin toteuttaa uudelleen nimellä "Most Wanted". Sille tilattiin pilottijakso, ja Lindo liittyi näyttelijäkaartiin. Pilotti kuitenkin peruttiin jälleen toukokuussa 2016.


title: Most Wanted (pilottijakso)

text: Entinen vakoojapariskunta Bobbi Morse ja Lance Hunter ovat pakomatkalla ilman minkäänlaista apua S.H.I.E.L.D.:iltä, jolloin he joutuvat tekemään epävarman sopimuksen roistomaisen seikkailijan, Dominic Fortunen, kanssa selvitäkseen.


title: Most Wanted (pilottijakso)

text: Vuoden 2011 San Diego Comic-Con Internationalissa, Marvel Televisionin johtaja Jeph Loeb julkisti sarjan "Mockingbird" olevan kehityksessä ABC Familylle. Sarjan kuvailtiin "Aliaksen" ja "Felicityn" sekoitukseksi, ja Bobbi Morse esiintyisi siinä vasta-aloittaneena tiedeopiskelijana "Piilaakson arvovaltaisessa yliopistossa... kunnes [hänen] elämänsä muuttuu S.H.I.E.L.D.:iin värväämisen myötä, ja hän joutuu olemaan päivisin opiskelija ja öisin supervakooja." Maaliskuussa 2012, "Mockingbird" oli yhäkehityksessä, ja Loeb sanoi, "kuten mikä tahansa tekemäsi asia, kuten aloittaen uuden entitettin [(Marvel Televisionilla)], se vaatii aikaa ja [Marvel] haluaa varmistaa, että se tehdään oikein."


title: Most Wanted (pilottijakso)

text: Vuoden 2014 San Diego Comic-Con Internationalissa, Morsen paljastettiin esiintyvän "S.H.I.E.L.D. Agenttien" toisella tuotantokaudella, samalla kun Nick Bloodin ilmoitettiin tulevan näyttelemään Lance Hunteria, yhtä sarjan toistuvista hahmoista. In August 2014, Adrianne Palicki valittiin vierailijaksi Morsen rooliin, ja toisen tuotantokauden jakson ”Jälkijäristyksiä” jälkeen, nousi toituvien näyttelijöiden joukkoon.


title: Most Wanted (pilottijakso)

text: Huhtikuuhun 2015 mennessä Marvel oli kehittämässä "S.H.I.E.L.D. Agentit" -sarjalle spin-offia. Sarjaa kehittivät "S.H.I.E.L.D. Agenttien" vastaava tuottaja Jeffrey Bell ja käsikirjoittaja Paul Zbyszewski, minkä tapahtumat seuraisivat "S.H.I.E.L.D. Agenttien" toisen tuotantokauden loppua, ja joka backdoor-tyylisen pilottijakson sijaan saisikin aivan oman pilottijakson. Palicki ja Blood osallistuivat keskusteluihin mahdollisesta uudesta sarjasta hahmoilleen Bobbi Morse ja Lance Hunter. ABC perui projektin 7. toukokuuta 2015, julkistaessaan tietoja sarjojen jatkamisista, perumisista, ja valinnoista. ABC Entertainmentin johtajan Paul Leen mukaan ”oikea ratkaisu nyt oli jättää [Palicki ja Blood] "S.H.I.E.L.D.:iin", koska "S.H.I.E.L.D." on niin vahva tällä hetkellä”. Hän piti mahdollisena, että spin-off otettaisiin tulevaisuudessa uudelleen harkintaan. Blood ja Palicki palasivat oitis "S.H.I.E.L.D. Agenttien" päänäyttelijäkaartiin kolmannelle kaudelle."


title: Most Wanted (pilottijakso)

text: Jo elokuuhun 2015 mennessä "S.H.I.E.L.D. Agenttien" spin-off sai uuden mahdollisuuden ja työnimellä "Marvel’s Most Wanted" kulkeva sarja sai tilauksen pilottijaksolle. Bell ja Zbyszewski aloittivat jälleen sarjan kehittämisen vastaavina tuottajina ja showrunnereina, ja osallistuivat samalla pilottijakson käsikirjoittamiseen. Myös Jeph Loeb on vastaavan tuottajan roolissa. Sarja tulee edelleen keskittymään Morseen ja Hunteriin Palickin ja Bloodin jatkaessa rooleissa, ja sitä kuvailtiin "uudeksi keskittymäksi samalle kaksikolle ja heidän jatkuville seikkailuilleen". Bell ja Zbyszewski työstivät myös yhdessä hahmojen tarinaa " S.H.I.E.L.D. Agenttien" kolmannen tuotantokauden ajan, valmistautuen siirtämään heidät spin-offiin, ja Bellin selittäessä, että se johdattaisi "Most Wantedin" tapahtumiin määrittämällä täsmälleen keitä hahmot ovat.


title: Most Wanted (pilottijakso)

text: Tammikuussa 2016, Lee ilmoitti pilottijakson toteuttamisen olevan "ehdottomasti" menossa eteenpäin, ylistäen sen käsikirjoitusta ja tuotannon alkavan "seuraavien kuukausien aikana." "S.H.I.E.L.D. Agenttien" jaksossa "Parting Shot", hahmot kirjoitettiin ulos sarjasta, pakottamalla heidät lähtemään S.H.I.E.L.D.:istä valtion vihollisina. Bell selitti, että Palickin ja Bloodin oli poistuttava pilotin kuvauksia varten, ja "ettei ollut järkevää ["S.H.I.E.L.D. Agenteissa."] laittaa heitä esiintymään kaikissa muissa jaksoissa, paitsi kahdessa tai kolmessa, ja sitten lähteä." Toukokuussa 2016, ABC kuitenkin peruutti toistamiseen sarjan toteuttamisen.


title: Most Wanted (pilottijakso)

text: Huhitkuussa 2015, Palicki and Blood osallistuivat viimeisiin neuvotteluihin, ja elokuussa vahvitettiin heidän liittyneen "Most Wantedille" tilatun pilottijakson päänäyttelijöiksi, uusiessaan "S.H.I.E.L.D. Agenteista" tutut roolinsa Bobbi Morsena ja Lance Hunterina. Tammikuussa 2016, Delroy Lindo valittiin näytelemään Dominic Fortunea, ja maaliskuussa, Oded Fehr ja Fernanda Andrade liittyivät myös pilotin näyttelijäkaartiin. Fehr näytteli erästä "hyvin tunnettua hahmoa" ja Andrade näytteli Fortunen sukulaistyttöä, Christina Santosia.


title: Most Wanted (pilottijakso)

text: Pilotin kuvaukset alkoivat vuoden 2016 alussa, heti "S.H.I.E.L.D. Agenttien" jakson "Parting Shot" jälkeen, ja päättyivät maaliskuun lopulla. Billy Gierhart ohjasi jakson, Bellin ja Zbyszewskin käsikirjoittaessa sen.


title: Guadalupenkarakara

text: Guadalupenkarakara ("Caracara lutosa") oli Meksikoon kuuluvalla Tyynenmeren saari Guadalupella tavattu jalohaukka. Saarelle asettuneet siirtolaiset hävittivät sen sukupuuttoon uskoen sen olevan uhka heidän tuomilleen vuohille. Lajia kerättiin myös kokoelmiin. Viimeinen luotettava havainto linnusta tehtiin vuonna 1903.


title: Guadalupenkarakara

text: Guadalupenkarakara oli endeeminen laji Meksikon Guadalupen saarella. Guadalupe on pieni tuliperäinen saari, joka on noin 35 kilometriä pitkä ja 9 kilometriä leveä. Saari oli koti lukuisille eläin- ja kasvilajeille, joita tavattiin vain siellä. Kaikkia lajeja ei koskaan kuvailtu tieteellisesti ennen niiden häviämistä. Saarelta tunnetaan ainakin kuusi lintulajia tai alalajia, jotka hävisivät ihmisten saavuttua saarelle. Guadalupenkarakara oli läheistä sukua Keski- ja Etelä-Amerikan karakaroille ja lajin esi-isät päätyivät mannermaalta Guadalupelle ehkäpä myrskytuulten mukana. Noin 40 000 vuotta vanhoja karakarojen luita on löydetty La Brean tervahaudoilta ja löydetyt luut muistuttavat guadalupenkarakaran luita, joten lajin esi-isät saattavat olla peräisin Kaliforniasta.


title: Guadalupenkarakara

text: Guadalupenkarakaran käyttäytymisestä on säilynyt muutamia kertomuksia. Laji oli suhteellisen huono lentäjä, eikä se voinut syöksyä saaliinsa kimppuun lennosta esimerkiksi haukkojen tai kotkien tapaan. Sen leveät siivet soveltuivat pikemminkin harppovaan lentoon lähellä maata. Lajilla oli pitkät jalat ja se oli ehkäpä yhtä kotonaan maassa kuin ilmassa. Lajin yksilöt muodostivat usein pieniä parvia. Yksilöt kommunikoivat keskenään erilaisin monimutkaisin esityksin, joista yksi oli kaulan kurottaminen ja pään taivuttaminen taakse, siten että se koski linnun selkään. Esitysten tarkempaa merkitystä ei tiedetä, mutta nykyisillä karakaroilla on samankaltaisia tapoja.


title: Guadalupenkarakara

text: Guadalupenkarakara oli todennäköisesti Guadalupen hallitseva petoeläin kymmenien tuhansien vuosien ajan. Laji söi ilmeisesti pieniä lintuja, hiiriä, simpukoita, hyönteisiä ja raatoja.


title: Guadalupenkarakara

text: Ensimmäiset ihmiset Guadalupella olivat metsästäjiä ja valaanpyytäjiä, joilla oli mukanaan laivoilla vuohia miehistön ravinnoksi. Joitakin niistä jätettiin Guadalupelle tulevien matkojen ruokavarastoksi. Vuohet lisääntyivät nopeasti ja söivät lähes kaiken kasvillisuuden. Vuohet itsessään eivät kuitenkaan aiheuttaneet guadalupenkarakaran häviämistä. Sen sijaan vuohien perässä tuli metsästäjiä, jotka uskoivat guadalupenkarakaran tappavan vuohia ja uhkaavan näin niiden kantaa. On epätodennäköistä, että lintu olisi voinut tappaa vuohen, mutta se käytti todennäköisesti ravinnokseen niiden haaskoja. 1800-luvun aikana lajia metsästettiin säälimättä asein ja myrkyin. Metsästäjien lisäksi uhaksi nousivat keräilijät, jotka keräsivät lajin yksilöitä lintutieteellisiin kokoelmiin. Vain pieni parvi karakaroja selvisi 1900-luvun puolelle. Joulukuussa 1900 ornitologi ja keräilijä Rollo Beck kohtasi 11 yksilön parven ja luullen lintua edelleen yleiseksi hän ampui parvesta kaikki paitsi kaksi yksilöä. Viimeinen havainto lajista tehtiin vuonna 1903 ja IUCN on määritellyt sen sukupuuttoon kuolleeksi lajiksi.


title: Syltin lentoasema

text: Syltin lentoasema () on kansainvälinen lentoasema Pohjois-Saksassa, Syltin saarella, Westerlandin taajaman välittömässä läheisyydessä. Vuonna 2015 lentoaseman kautta kulki noin 155 000 matkustajaa.


title: Syltin lentoasema

text: Lentoaseman omistaa Flughafen Sylt GmbH -yhtiö.


title: Syltin lentoasema

text: Vuonna 2015 Syltin lentoasemalta on säännöllinen lentoliikenne seitsemään saksalaiseen kaupunkiin sekä Zürichiin:


title: Reichsbank

text: Reichsbank oli Saksan keskuspankki 1876–1945. Reichsbank perustettiin 1. tammikuuta 1876. Reichsbankin toiminta-aikaan sisältyy Saksan hyperinflaatio 1922–1923 sekä kansallissosialismin aika Hitlerin hallinnon keskuspankkina.


title: Reichsbank

text: Reichsbankin johtajana toimi Hjalmar Schacht vuosina 1933–1939. Hampurilainen pankkiiri Max Warburg toimi johtajana Schachtin alaisuudessa vuoteen 1938 asti, kunnes pakeni Yhdysvaltoihin kansallissosialistien juutalaisvainon kiihtyessä. Toisen maailmansodan päätyttyä Hjalmar Schachtia syytettiin Nürnbergin sotasyyllisyysoikeudenkäynneissä, mutta häntä ei tuomittu.


title: Jalmari Vuolle-Apiala

text: Jalmari Vuolle-Apiala (s. 1879) oli suomalainen lakitieteen tohtori.


title: Jalmari Vuolle-Apiala

text: Vuolle-Apialan vanhemmat olivat nahkuri, nahkatehtailija Kustaa Adolf Lindeman ja Karoliina Joonaantytär Manula (Kurra). Hänen veljiään olivat teollisuusneuvos Kustaa Vuolle-Apiala (1873–1959), tehtailija Joonas Vuolle-Apiala (1874–1930) ja Suomen sisällissodassa valkoisten puolella kaatunut entinen Venäjän armeijan luutnantti Aleksi (Ali) Vuolle-Apiala (1889–1918). Jalmari Vuolle-Apiala oli naimisissa Clara Vuolle-Apialan kanssa.


title: Jalmari Vuolle-Apiala

text: Jalmari Vuolle-Apiala väitteli tohtoriksi Saksassa vuonna 1912. Vuolle-Apiala toimi 1917 Oskari Tokoin senaatin lakimiehenä. Vuonna 1918 Suomen sisällissodan aikana hän matkusti punaisilta saamansa valtakirjan avulla Pietarin ja Helsingin välillä, kävi kauppaa ja toi myös aseita Keski-Suomeen valkoisille joukoille.


title: Jalmari Vuolle-Apiala

text: Jalmari Vuolle-Apiala oli elossa vielä vuonna 1938.


title: Eric Warburg

text: Eric M. Warburg (Erich Moritz Warburg) (15. huhtikuuta 1900 – 9. heinäkuuta 1990) oli Warburg-sukuun kuulunut saksalaissyntyinen yhdysvaltalainen liikemies, sotilas ja tiedustelija. Eric Warburgin isä oli saksalainen pankkiiri Max Warburg. Eric Warburg syntyi Hampurissa, Saksassa.


title: Eric Warburg

text: Eric Warburg pakeni kansallissosialistisesta Saksasta Yhdysvaltoihin vuonna 1938 juutalaisvainon kiihtyessä, samana vuonna isänsä kanssa. Yhdysvalloissa Eric Warburgista oli toisen maailmansodan aikaan sotilas (lieutenant colonel) ja tiedustelija. Toisen maailmansodan päätyttyä Eric Warburg kuulusteli saksan kielen puhujana kansallissosialisteja, muiden muassa Hermann Göringiä.


title: Joonas Vuolle-Apiala

text: Joonas Vuolle-Apiala (1. joulukuuta 1874 Jämsä – 5. maaliskuuta 1930) oli suomalainen Jämsässä vaikuttanut tehtailija ja tilanomistaja.


title: Joonas Vuolle-Apiala

text: Vuolle-Apialan vanhemmat olivat nahkuri, nahkatehtailija Kustaa Adolf Lindeman ja Karoliina Joonaantytär Manula (Kurra). Hänen veljiään olivat teollisuusneuvos Kustaa Vuolle-Apiala (1873–1959), lakitieteen tohtori Jalmari Vuolle-Apiala (s. 1879) ja Suomen sisällissodassa valkoisten puolella kaatunut entinen Venäjän armeijan luutnantti Aleksi (Ali) Vuolle-Apiala (1889–1918).


title: Joonas Vuolle-Apiala

text: Joonas Vuolle-Apiala valmistui kansakoulunopettajaksi. Hän sai isänsä kuoltua hallintaansa tämän Jämsään perustaman nahkatehtaan ja lisäksi hän omisti Jämsässä Vitikkalan kartanon. Hän oli perustamassa Jämsän suojeluskuntaa lokakuussa 1917. Suomen sisällissodan alkuvaiheissa Vuolle-Apiala kuului Jämsän suojeluskunnan alue-esikuntaan kunnes hän siirtyi helmikuussa 1918 Seinäjoelle valkoisten päämajan intendentuuriin. Kuultuaan keväällä 1918 Jämsässä tapahtuneista Jalmari Saaren johdolla tehdyistä punaisten vankien murhaamisista Vuolle-Apiala kiirehti rintamalta Jämsään, yritti saada teot loppumaan ja hän kävi tähän liittyen myös Seinäjoella selostamassa tapahtunutta valkoisten yleisesikunnalle. Tämän vuoksi Vuolle-Apiala joutui sodan jälkeen riitoihin Jämsän suojeluskunnan esikunnan jäsenten kanssa. Välit jäivät pysyvästi poikki ja myöhemmin Vuolle-Apiala totesikin ""Minua on nimitetty punikiksi ja miksikä hyvänsäkin, vaikka en milloinkaan ole ollut punainen enkä sitä aatesuuntaa hyväksykään"".


title: Joonas Vuolle-Apiala

text: Suomen sisällissodan jälkeen Joonas Vuolle-Apiala sai kesällä 1918 haltuunsa vuonna 1917 valmistuneen Jämsän työväentalon otettuaan vastuulleen talon rakentamisaikaiset lainat jotka tamperelainen pankki oli irtisanonut. Hän perusti talon ovia, oven- ja ikkunanpuitteita ym. puusepän tuotteita valmistaneen puunjalostusverstaan joka sai myös suuren kaappitilauksen Suomen armeijalta. Tehdas paloi kuitenkin huhtikuussa 1919. Vuolle-Apiala perusti sitten vuonna 1924 omistamansa Vitikkalan sahan yhteyteen "Osakeyhtiö Jämsän Puunjalostustehdas" nimellä toimineen uuden tehtaan. Tehtaassa oli 40 työntekijää ja siellä valmistettiin oven- ja ikkunanpuitteita. Vuolle-Apialan kuoltua 1930 hänen poikansa Esko johti tehdasta muutaman vuoden ajan kunnes se siirtyi eräälle Keravalla toimineelle saman alan yritykselle. Vitikkalan puunjalostustehdas lopetettiin 1950-luvulla.


title: Kaverini, mahtava Joe

text: Kaverini, mahtava Joe ("Mighty Joe Young") on 1998 ensi-iltansa saanut yhdysvaltalainen elokuva.


title: Kaverini, mahtava Joe

text: Jillin äiti on eläintieteilijä, jonka sala-ampujat ampuvat vahingossa tappaessaan gorilla-emon. Hän ehtii ennen kuolemaansa pyytää Jilliä pitämään huolta juuri orvoksi jääneestä gorillanpoikasesta Joesta.


title: Kaverini, mahtava Joe

text: Kymmenen vuotta myöhemmin eläintieteilijä Gregg O´Hara on tutkimusmatkalla Afrikan viidakossa, ja eräänä päivänä hänen silmiinsä osuu 4,5-metriseksi jättiläiseksi kasvanut Joe! Gregg tajuaa, että sala-ampujat löytävät Joen millä hetkellä hyvänsä ja tappavat sen, ja siksi hän taivuttelee Jillin muuttamaan Joen kanssa USA:han luonnonsuojelualueelle. Kumpikaan heistä ei kuitenkaan aavista, että sala-ampujat ovat taas heidän jäljillään. Pian heitä odottaa villi takaa-ajo Los Angelesin kaduilla, minkä tuloksena on kaaos.


title: 1944 (kappale)

text: ”1944” on ukrainalaislaulaja Jamalan kappale, jolla hän edusti Ukrainaa vuoden 2016 Eurovision laulukilpailuissa Tukholmassa. Kappale sijoittui semifinaalinsa toiselle sijalle 287 pisteellä ja pääsi finaalin, jonka se voitti saaden 534 pistettä. Jamala on säveltänyt ja sanoittanut kappaleen itse. Hänet valittiin Ukrainan euroviisuedustajaksi helmikuussa 2016.


title: 1944 (kappale)

text: Kappale kertoo vuoden 1944 Stalinin vainoista Krimillä, joissa Jamalan isoäiti oli ollut uhrina. Kappaletta kritisoitiin sen euroviisujen perinteisestä linjasta poikkeavan poliittisen viestin takia, mutta sitä ei kuitenkaan hylätty.


title: Taunus

text: Taunus on vuoristo Hessenissä Saksassa. Se sijaitsee Frankfurtista pohjoiseen. Sitä pidetään "Rheinisches Schiefergebirge" -vuoristoalueen osana.


title: Taunus

text: Taunus on vuoristoksi varsin matala. Sen korkein kohta on 878 metriin kohoava "Großer Feldberg". Muita korkeita kohtia ovat mm. "Kleiner Feldberg" (825 m) ja "Altkönig" (798 m). Vuoristo on varsin metsäinen. Taunus on tunnettu geotermisistä ja mineraalivesilähteistään, ja sen varrella sijaitseekin lukuisia kylpyläkaupunkeja. Taunus rajoittuu Rein-, Main- ja Lahnjokiin.


title: Taunus

text: Taunus jakaantuu maantieteellisesti, ekologisesti ja geologisesti kolmeen osaan. "Vortaunus" sijaitsee vuoriston eteläosassa lähellä Frankfurtin ja Wiesbadenin kaupunkeja. "Hoher Taunus" sijaitsee vuoriston keskivaiheilla ja siellä sijaitsevat korkeimmat vuoret. "Hintertaunus" muodostaa vuoriston pohjoisosan ja on osista suurin.


title: Risto Vuolle-Apiala

text: Risto Vuolle-Apiala (s. 1939) on suomalainen perinnerakentamiseen erikoistunut arkkitehti ja tietokirjailija.


title: Risto Vuolle-Apiala

text: Vuolle-Apiala on julkaissut useita hirsi- ja perinnerakentamista käsittelviä kirjoja. Hänen aloitteestaan perustettiin 1980 Saarijärven Summassaareen esihistoriallista asumista esittelevä Kivikauden kylä. Myös Muuramessa sijaitseva Saunakylä sai alkunsa Vuolle-Apialan 1970-luvulla aloittamasta perinteisten saunarakennusten keräämisestä.


title: Risto Vuolle-Apiala

text: Vuolle-Apialalla on oma arkkitehtitoimisto. Hän on toiminut myös seutukaava-arkkitehtina ja tehnyt muun muassa Kannonkosken rantaosayleiskaavan ja Luhangan rantayleiskaavan muutoksen. Muita Vuolle-Apialan suunnittelutöitä ovat esimerkiksi Kuokkalan kartanon korjauksen suunnittelu sekä 1990-luvulla Kankaan paperitehtaan uuden sisäänkäynnin ja pr-tilojen laajennuksen suunnittelu. Vuolle-Apialalle myönnettiin vuoden 2012 Jyväskylä-palkinto.


title: Aqualoop Records

text: Aqualoop Records on saksalainen tanssimusiikkiin erikoistunut levymerkki, jonka omistaa Slobodan Petrovic jr. eli Pulsedriver. Se perustettiin vuonna 2000. Aqualoop Recordsin tunnetuimpiin artisteihin kuuluvat muun muassa Pulsedriver ja Ziggy X. Aqualoop Recordsilla on myös yksi alalevymerkki Feed My Beat Records. Yhtiö julkaisee vuosittain sen edustamiin musiikkilajeihin perustuvia Hands Up Bombs! -kokoelmalevyjä.


title: Aqualoop Records

text: Suomessa ja muualla pohjoismaissa levymerkin musiikkia julkaisee DJ Beat Records Scandinavia.


Qianxinanin buyien ja miaojen autonominen prefektuuri (, pinyin: Qiánxīnán Bùyīzú Miáozú Zìzhìzhōu) on buyeille ja miaoille varattu autonominen prefektuuri Kiinan Guizhoun maakunnan lounaisosassa. Prefektuurin pinta-ala on 16 786 neliökilometriä ja väkiluku 2,8 miljoonaa (vuonna 2010). Prefektuurin päähallintopaikka on piirikuntatason kaupunki Xingyi, jonka keskusta sijaitsee linnuntietä noin 245 kilometriä maakunnan pääkaupunki Guiyangista lounaaseen.


title: Qianxinanin buyien ja miaojen autonominen prefektuuri

text: Prefektuurin nimessä "Qian" on Guizhoun maakunnan lyhennenimi, ja "xinan" merkitsee "lounasta", eli nimi viittaa prefektuurin sijaintiin Guizhoun maakunnassa.


text: Autonominen prefektuuri rajoittuu pohjoisessa Liupanshuin ja Anshunin, etelässä Baisen ja lännessä Qujingin prefektuuritason kaupunkeihin, sekä idässä Qiannanin autonomiseen prefektuuriin.


text: Piirikuntatasolla autonominen prefektuuri jakautuu yhteen piirikuntatason kaupunkiin ja seitsemään piirikuntaan.


text: Vuoden 2010 väestölaskennassa autonomisessa prefektuurissa asui 2 805 857 henkilöä. Han-kiinalaisten määrä oli 1 691 962 (60,3%), ja muiden vähemmistöjen määrä oli 1 113 895 (39,7%).


text: Vuoden 2014 lopussa autonomisessa prefektuurissa asui 2 811 200 henkilöä. Kuitenkin 3 518 700 henkilöllä oli "hukou" (kotikuntaoikeus) autonomisessa prefektuurissa.


title: Brandon Rush

text: Brandon Leray Rush (s. 7. heinäkuuta 1985 Kansas City, Missouri) on yhdysvaltalainen koripalloilija, joka on pelannut NBA:ssa vuodesta 2008 lähtien.


title: Brandon Rush

text: Portland Trail Blazers varasi heittävänä takamiehenä tai pienenä laitahyökkääjänä pelaavan Rushin NBA:han 13. vuorolla . Tätä ennen hän pelasi kolme kautta Kansasin yliopiston joukkueessa ja voitti NCAA:n mestaruuden vuonna 2008. Rush aloitti NBA-uransa Indiana Pacersissa ja on edustanut myös Utah Jazzia ja Golden State Warriorsia. Vuonna 2015 hän voitti Warriorsissa NBA:n mestaruuden. Kesällä 2016 hän siirtyi Minnesota Timberwolvesiin 3,5 miljoonan dollarin arvoisella yksivuotisella sopimuksella.


title: Brandon Rush

text: Rushin Kareem-veli on kilpauransa päättänyt koripalloilija, joka pelasi urallaan NBA:ssa ja Liettuassa.


title: A-molliasteikko

text: A-molliasteikko on A:sta alkava sävelasteikko, johon kuuluvat lähtökohtaisesti sävelet A, H, C, D, E, F, G tai Gis sekä A. Se on C-duurin rinnakkaismolli, ja sen muunnossävellaji on A-duuri.


title: A-molliasteikko

text: Luonnollisessa a-mollissa ei ole ylennettyjä eikä alennettuja säveliä, eikä a-mollissa ole kiinteää etumerkkejä. Molliasteikon seitsemäs sävel, a-mollissa G, kuitenkin usein korotetaan, jolloin saadaan harmoninen molli, jossa tämä korotettu sävel on johtosävelenä. Niinpä harmonisen a-mollin johtosävel on Gis.


title: A-molliasteikko

text: A-mollin peruskolmisointu on a-mollisointu, johon kuuluvat sävelet A, C ja E. A-mollin subdominanttisointu on d-mollisointu ja dominanttisointu E-duurisointu, joka sisältää korotetun johtosävelen Gis.


title: A-molliasteikko

text: Kuten C-duuri, myös A-molli on yksi yleisimpiä sävellajeja.


title: Marreese Speights

text: Marreese Akeem Speights (s. 4. elokuuta 1987 St. Petersburg, Florida) on yhdysvaltalainen koripalloilija, joka pelasi NBA:ssa vuosina 2008–2018.


title: Marreese Speights

text: Philadelphia 76ers varasi sentterinä tai isona laitahyökkääjänä pelaavan Speightsin NBA:han 16. vuorolla . Tätä ennen hän pelasi kaksi kautta Floridan yliopiston joukkueessa ja voitti NCAA:n mestaruuden vuonna 2007. Speights aloitti NBA-uransa 76ersissa ja on edustanut myös Memphis Grizzliesiä, Cleveland Cavaliersia, Golden State Warriorsia, Los Angeles Clippersia ja Orlando Magicia. Vuonna 2015 hän voitti Warriorsissa NBA:n mestaruuden.


title: Marreese Speights

text: Vuonna 2018 Speights siirtyi pelaamaan Kiinaan Guangzhou Long-Lionsin joukkueeseen.


title: Marreese Speights

text: Speights on harjoittanut hyväntekeväisyyttä.


title: Kevin Cramer

text: Kevin Cramer (s. 21. tammikuuta 1961 Rolla, Pohjois-Dakota, Yhdysvallat) on yhdysvaltalainen republikaanipoliitikko. Hän on Pohjois-Dakotan edustaja Yhdysvaltain edustajainhuoneessa vuodesta 2013.


title: Kevin Cramer

text: Cramer tunnetaan ilmastonmuutoksen denialistina ja yhtenä Yhdysvaltojen innokkaimmista öljyn- ja kaasunporauksen kannattajista. Puheissaan hän on vastustanut aborttia ja samaa sukupuolta olevien avioliittoa.


title: Kevin Cramer

text: Toukokuussa 2016 Donald Trump nimesi Cramerin neuvonantajakseen energiapolitiikka-asioissa.


title: Enkelit sulkivat silmänsä

text: Enkelit sulkivat silmänsä on Pyhät Nuket-yhtyeen albumi, joka julkaistiin vuonna 1985 levymerkillä Kräk!. Albumista julkaistiin CD-painos vuonna 2001.


title: Repolan Linnavuori

text: Repolan Linnavuori on Varsinais-Suomen Nousiaisisten Repolan kylässä sijaitseva linnavuori.


title: Repolan Linnavuori

text: Linnavuori sijaitsee noin 3,2 kilometriä Nousiaisten kirkosta länsiluoteeseen Repolan kylässä kallioisella mäellä, joka on peltomaiden ympäröimä. Mäki kohoaa vajaa 20 metriä ympäristöään korkeammalle ja mäen lakialue on kalliota ja osittain puutonta. Kallio laskee jyrkkänä pohjoiseen ja länteen, mutta etelärinne on loivempaa. Kallion luoteis- ja itäreunoilla on myös jyrkänteet. Etelän puolella sijaitseekin itä-länsisuuntainen, noin 30 metriä pitkä ja metrin korkea kivivalli, joka on puolustusvarustuksen jäänne. Vielä 1800-luvun lopulla vallin pituudeksi arvioitiin 58 metriä. Valli on rakennettu suurista kivistä, joita on paikoitellen kahdessakin kerroksessa. Vallin leveys on noin 1,5–2,0 metriä. Vallin keskellä on noin kaksi metriä leveä aukko, jota pidetään linnanporttina. Portin kautta kulkeekin polku vuoren huipulle. Pohjoispuolella kulkee oja, joka yhtyy lännessä ohi virtaavaan Fatijokeen. Linnavuori sijaitsee myös Pyhän Henrikin tien varrella.


title: Repolan Linnavuori

text: Museovirasto on hoitanut kohdetta puuston ja kasvillisuuden osalta, mutta se on keskeytetty ympäristön muutosten takia. Varsinais-Suomen Maakuntaliitto ja Museovirasto on pystyttänyt paikalle opastaulun, joka liittyy Raukkaan kulttuurimatkailureittiin.


title: Repolan Linnavuori

text: Hjalmar Appelgren suoritti Linnanvuoren portin kohdalla pienen kaivauksen vuonna 1886. kaivauksissa löydettiin hiiltä, palamaton luunkappale sekä soikealehtinen rautainen nuolenkärki. Sen Appelgren ajoitti rautakauden lopulle. Kohde on tarkistettu vuosina 1958 (Torsten Edgren) ja 2003 (Esa Laukkanen). Linnavuoren talo sijaitysee muinaislinnan etelärinteellä ja Linnamäen talo Linnavuorentalon ja yhdystien 12420 välillä. Linnamäen talon talon alueelta tunnetaan rautakauden löytöjä.


title: Visayat

text: Visayat eli bisayat ovat Filippiineillä asuva etninen ryhmä, jonka jäsenet puhuvat visaya-kieliä. He ovat Filippiinien suurin etninen ryhmä, väkiluvultaan noin 33 miljoonaa. Visayat asuvat Visayasin alueella, Luzonin eteläosissa ja Mindanaon saarella. Myös Metro Manilan pääkaupunkialueelle on muuttanut paljon visayoja. Suurin visaya-kieli on cebuano, jota puhuu äidinkielenään noin 21 miljoonaa ihmistä. Se on Filippiinien toiseksi yleisin kieli tagalogin jälkeen.


title: Visayat

text: Filippiinien itsenäisyyden (vuodesta 1946) aikaisista presidenteistä kolme on ollut visayoja, mukaan luettuna vuoden 2016 presidentinvaalit voittanut Rodrigo Duterte. Entinen presidentti Gloria Arroyo on puoliksi visaya. Ammattilaisnyrkkeilijä Manny Pacquiao on kotoisin Bukidnonin provinssista ja puhuu cebuanoa.


title: Visayat

text: Cebuanot eli cebut ovat visayojen alaryhmä. He puhuvat cebanon kieltä.


Musiikkia elokuvasta Julisteiden liimaajat on Charlies–yhtyeen vuonna 1970 julkaistu soundtrack-albumi. Albumin kappaleet on Tuomo–Juhani Vuorenmaan elokuvasta Julisteiden liimaajat 1970. Kappaleet 7–15 on Eero Ravin henkilökohtaisista kokoelmista ja ovat ennen julkaisemattomia.


title: Musiikkia elokuvasta Julisteiden liimaajat

text: Kaikki kappaleet kirjoittanut Charlies, ellei toisin mainita.


title: Maigret virittää ansan

text: Maigret virittää ansan ("Maigret tend un piège") on Jean Delannoyn ohjaama dekkarielokuva vuodelta 1958. Se perustuu Georges Simenonin saman nimiseen romaaniin.


title: Maigret virittää ansan

text: Jean Gabin näyttelee elokuvassa Maigretia ensimmäistä kertaa. Elokuva kertoo Pariisissa viisi naista surmanneen sarjamurhaajan etsinnästä.


title: P-Kumaarihappo

text: p-Kumaarihappo eli 4-hydroksikanelihappo (CHO) on aromaattisiin hydroksikarboksyylihappoihin kuuluva orgaaninen yhdiste. Yhdistettä esiintyy luonnossa useissa kasveissa ja se on tärkeä välituote niin kutsutussa fenyylipropanoidireitissä.


title: P-Kumaarihappo

text: p-Kumaarihappo on huoneenlämpötilassa valkoista kiteistä ainetta. Yhdiste liukenee hieman kylmään veteen ja hyvin kuumaan. Orgaanisista liuottimista sitä liuottavat muun muassa etanoli ja dietyylieetteri. Bentseeniin p-kumaarihappo kuitenkin on liukenematon.


title: P-Kumaarihappo

text: p-Kumaarihappoa esiintyy useissa kasveissa vapaana, estereinä (esimerkiksi bambujen ja ruohojen ligniinissä, sekä glykosideinä (esimerkiksi pellavansiemenissä ja antosyaaneissa). Yhdistettä muodostuu kasveissa kanelihaposta kanelihappo-4-hydroksylaasientsyymin katalysoimana, fenyylialaniinista fenyylialaniiniammoniakkilyaasin katalysoimana tai tyrosiinista fenyylialaniiniammoniakkilyaasin tai tyrosiiniammoniakkilyaasin katalysoimana. Kasvit muodostavat p-kumaarihaposta edelleen muita fenolisia yhdisteitä kuten kahvihappoa, ferulahappoa, sinapiinihappoa ja p-kumaryylialkoholia. Kumaryylikoentsyymi-A:ta muodostuu p-kumariinihaposta ja se on osa muun muassa stilbenoidien ja kalkonien biosynteesiä.


title: Discon diskografia

text: Tämä artikkeli on suomalaisen popduon Discon diskografiasta.


title: Discon diskografia

text: Yhtye on julkaissut vuosina 2000–2006 neljä studioalbumia. Vuonna 2009 yhtyeen hittejä julkaistiin kokoelmalevyllä, millä oli mukana myös uusia kappaleita. Yhtyeen uusin julkaisu on single ”Pimeällä puolella” toukokuulta 2015.


title: Discon diskografia

text: Tuottajina albumeilla on ollut yhtyeen itsensä lisäksi myös Rauli Eskolin, Risto Asikainen, Sami Sirviö ja Jurek.


title: I Didn’t Know

text: I Didn’t Know () on turkkilaisen laulajan Serhatin kappale, jolla hän edusti San Marinoa . Kappaleen on säveltänyt Olcayto Ahmet Tuğsuz ja sanoittanut Nektarios Tyrakis. Alun perin kipailuun piti lähettää kappaleen balladiversio, mutta sen saaman huonon vastaanoton jälkeen se vaihdettiin discoversioon.


title: I Didn’t Know

text: Kappale kilpaili Eurovision laulukilpailun ensimmäisessä semifinaalissa, jossa se sai 68 pistettä jääden sijalle 12 eikä päässyt finaaliin.


title: Halo: The Master Chief Collection

text: Halo: The Master Chief Collection on kokoelma Halo-videopelisarjan ensimmäisen persoonan ammuntapeleistä, joka julkaistiin "Halo 2:n" kymmenvuotispäivänä 11. marraskuuta 2014 Xbox Onelle. Kokoelman kehitti yhteistyössä muiden kehittäjien kanssa 343 Industries ja sen julkaisi Microsoft Studios.


title: Halo: The Master Chief Collection

text: "The Master Chief Collection" sisältää neljä ensimmäistä pääsarjan peliä ja pääsyn "in" betatestiin tammikuussa 2015. Kokoelma sisältää kaikkien pelien moninpelit ja kahden ensimmäisen osan kampanjan ulkoasua on uudistettu. Kokoelma kärsi julkaisussaan lukuisista teknisistä ongelmista, josta hyvityksenä pelin ensimmäisten viikkojen aikana ostaneille annettiin ilmaiseksi "" -pelin kampanja ja uusittu versio "Halo 2:n Relic"-kartasta.


title: Halo: The Master Chief Collection

text: "Halo: The Master Chief Collection" sai pääosin positiivisen vastaanoton kriitikoilta ja sen arvosana arvostelumenestystä mittaavalla Metacritic-sivustolla on 85%. Monet arvostelijoista kehuivat sisällön määrää, mutta peli sai kovaakin kritiikkiä osakseen teknisistä ongelmistaan johtuen. Kokoelma kävi kaupaksi ongelmistaan huolimatta, sillä kappalemyynti ylitti ensimmäisen viikkonsa aikana miljoona kappaletta.


title: Halo: The Master Chief Collection

text: "Halo: The Master Chief Collection" sisältää neljä ensimmäistä pääsarjan peliä, "", uudistetun version "Halo 2:sta", "Halo 3:n" ja "Halo 4:n". Niiden lisäksi ennen joulukuun 19. päivää peliä pelanneille jaettiin ":n" kampanja ilmaiseksi hyvityksenä pelin runsaista teknisistä ongelmista. Kahden ensimmäisen pelin kampanjaa on uudistettu graafisesti, mutta halutessaan grafiikat voi vaihtaa alkuperäisiin.